
MOMENTO A YEGA PA MINISTER- Y PARLAMENTARIONAN 


NO BIAHA MAS DEN “BUSINESS CLASS” 
Y NO HAYA ‘DAGGELDVERGOEDING’ 


ABATTOIR CERA TE CU PROXIMO AVISO 
MINISTER URSELL ARENDS A 
PARA NAN DI TIRA DESPERDICIO 
ANIMAL RIBA DUMP 


PARLAMENTARIO ARTHUR DOWERS 


PROME MINISTER 
BIAHANDO PA DEN HAAG Y 
SIN INFORMA PARLAMENTO 


OTMAR ODUBER DI PLATAFORMA NOS PAIS 


DURANTE 13 AÑA TABATIN EXITO 
GRANDISIMO DEN TURISMO 


RETONAN DI E TEMPO EY A WORDO SUPERA Y 
AWO MESTER ATENDE CU RETONAN NOBO 

A 
lgemene Rekenkamer di Sint Maarten, a dicidi di entre- 
ga un conseho na gobierno di e isla, pa stop biahamen- 
to di Minister- y Parlamentarionan di e isla, den ‘business- 
class’ mescos pa oficialnan halto di gobierno. 


Fuera e cambio propone aki, e institucion a conseha gobi- 
erno di Sint Maarten pa tambe stop di paga e asina yama 
“daggeldvergoeding” cu pa hopi tempo caba gobierno di e 
isla ta paga pa esunnan cu tin cu biaha pa trabou. 


Loke ta interesante ta e hecho cu Rekenkamer di e isla ta 
mustra riba e riesgo cu tin pa uzo no corecto di e placa 
aki durante di biahenan pa exterior caminda mandatario y 
parlamentarionan ta wordo paga sumanan cu ta varia entre 
700 te cu 900 florin pa dia!! 


Rekenkamer a mustra cu no tin un tipo di control con e suma 
aki ta wordo gasta pa mandatarionan y legisladonan ya cu 
no ta stipula ningun tipo di responsabilidad cu e hendenan 
aki cu ta ricibi e placa tin cu tene nan mes na dje. 


Loke si tin stipula ta e hecho cu placa cu minister- y parla- 
mentarionan no gasta, tin cu wordo deposita bek riba 
cuenta di gobierno loke aparentemente pa hopi tempo no ta 
tumando luga. 


ARUBA 
Ta mesun situacion tin aki na Aruba caminda tambe Minister- 
y Parlamentarionan ta biaha ‘businessclass’y ta ricibi cierto 
suma pa cubri gastonan di dia durante di nan estadia den 
exterior loke ta nifica cu pa un estadia di cinco dia por 
ehempel na Hulanda, un solo minister lo ricibi un suma di 
$400 pa cubri gastonan mientras cu e mandatario ni tin cu 
paga su estadia. 
Parlamentarionan ta ricibi un suma di $350 cu mester cubri 
gasto di estadia y tambe pa cubri gastonan di dia manera 
nan desayuno, almuerso y cena. 


Recientemente un caso di tres Parlamentario kendenan a 
dicidi di keda den un solo camber durante di nan estadia pa 
reduci loke nan tin cu gasta pa esaki, cu a lanta un discusion 
amplio riba e hecho aki, caminda a cuestiona e hecho cu 
tin tanto mandatario- como parlamentarionan cu ta ‘spaar’ 
mas tanto cu por di e suma di placa aki cu nan ta ricibi pa 
supuesto “daggeldvergoeding,” cual despues nan ta uza pa 
cubri gastonan ora cu nan bay cu vacacion cu famia den 
exterior. 


E indicacion a ser duna cu pa algun aña caba, ningun hende 


ta entrega placa cu nan resta di loke nan ta ricibi subsidio, 
bek na e departamentonan concerni y ta gasta esaki pa 
asuntonan personal, loke ta trece un twist hopi interesante 
den loke ex minister Guillfred Besaril ta ser acusa di dje. 


E rapport di Algemene Rekenkamer di Sint Maarten a 
mustra entre otro riba algun punto entre otro: 
1. Lack of accountability: Ministes / MPs are not required 
to track their expenses, which means they do not have to 
explani how they spend the money. This makes it chal- 
lenging to ensure responsible use of public funds. 
2. Potential misuse of funds: Without tracking, there is a 
risk that the money is used for personal purposes, leading 
to a risk of inappropiate spending.Per diem left unspent and 
unreturned could be seen as a money-making scheme. 
3. Limited transparency: The absence of expenditure 
tracking hinders transparency in Government spending, 
making it harder to understand how taxpayer funds are 
utilized. 
Den e caso contra di ex Minister Besaril tambe ta papia 
di mal uzo di fondo di placa di pueblo pero e rapport di 
Algemene Rekenikamer di Sint Maarten, tin e tendencia di 
pensa cu minister-y parlamentarionan tambe ta haci mal 
uzo di fondonan di pueblo den cierto forma “legalmente.” 


Momento a yega pa Minister- y Parlamentarionan 


No biaha mas den “business class” y no haya ‘daggeldvergoeding’ 

A 
drenta na nos mes di redaccion un noticia basta preo- 
cupante for di un ciudadano, cu a bay mata su bestia 
na Abattoir, caminda cu a avis’e cu nan lo ta cera te proximo 
aviso. 


Esaki tin di haber cu e echo cu Minister Ursell Arends di Raiz 
a para Servicio Veterinario of Abattoir pa benta tur desper- 
dicio animal (slachtafval) riba dump. Esey ta tur loke ta 
cuero, e intestinonan, mondongo, etc.. 


Esaki ta te ora cu yega na un acuerdo na unda lo hiba e 
desperdicio aki. Loke tampoco e personal sa si lo bay hiba e 
desperdicio Boca Mahos, manera antes. 


Sigur esaki ta un situacion confuso y lamentabel, ya cu 
esunnan cu kier mata nan bestia pa sea cuminda, etc. no por 
bisa con nan lo bay mata nan bestia. Chens tey cu nan tuma 
ley den nan man y nan mes mata nan bestia, sin e precau- 
cionnan necesario, manera cu e Servicio Veterinario sa 


tuma, esta inspecciona e bestia pa cualkier malesa, aproba 
su matamento y despues bolbe inspeccion’e y finalmente 
dun’e un seyo cu e carni ta uno sigur. 


Tin entendi cu un carta a bay p’e minister riba e asunto aki, 
pero te asina leu no a ricibi ningun contesta di su parti, cual 
tambe ta trece disgusto den comunidad. Esaki ta mustra cu 
e minister no ta worry kico pasa cu e departamentonan cu 
ta depende riba cierto proceduranan pa deshaci di desper- 
dicio animal. 


Loke tin di cuestiona ta, ya cu tur sushi di cas ta bay Ecotech, 
que hubo di e desperdicio medico y animal. Kico lo bay haci 
cu nan. Kico a para di e Incinerator, awo cu hasta e habitan- 
tenan di Simeon Antonio y vecindario a pone un paro pa su 
operacion. 
Ta pregunta cu sigur e minister mester contesta. Pueblo kier 
sa kico e lo bay haci, ki maneho e lo bay tuma pa remedia e 
situacion aki. 


Abattoir cera te cu proximo aviso 


Minister Ursell Arends a para nan di 
tira desperdicio animal riba dump 

T 
a un berguensa cu for di un reunion informativo den 
Eerste Kamer cu Secretaria di Estado Alexandra van 
Huffelen, Parlamento di Aruba ta wordo informa cu otro si- 
man Prome Minister Evelyn Wever Croes, lo biaha pa Hulan- 
da pa reuni y discuti riba varios asunto. 


“No ta algo straño of nobo di e lider di MEP, ya cu for di 
2018 su persona biahando op en neer pa Den Haag, ta firma 
acuerdonan y ora cu e caba di firma esakinan, e ora e ta bin 
Aruba pidi Presidente Edgard Vrolijk, yama un reunion pa e 
bin conta kico el a haci. Ora cu para keto na e tipo di actua- 
cion aki di Aruba su Prome Minister, e por haci loke cu e kier 
ya cu den Parlamento e tin 11 miembro di fraccionnan di 
RAIZ y MEP cu practicamente no tin ‘zeggenschap’ den nada 
cu gobierno haci of keda sin haci. 


Awor ta den publicacion na Hulanda, ta bin sali na cla cu 
van Huffelen a informa parlamento di Hulanda cu otro siman 
Evelyn tin cu yega Den Haag ta sigui cu diferente discusion 
di cual mayoria di nan, el a firma di acuerdo cu nan pero 
despues ta hala un banda y no ta respeta e acuerdonan cu 
el a firma. 


Sin duda ta un situacion sumamente bergonsoso y di 
condena ya cu esaki no ta forma pa un Prome Minister scucha 
for di un mandatario Hulandes, cu ta informa Eerste Kamer 
cu no tin confiansa mas den palabra y firma di e lider di 
MEP y esaki ta lanta e pregunta si Evelyn tin credibilidad pa 
sigui negocia den nomber di Aruba,” Parlamentario Arthur 
Dowers a mustra. 


E miembro di fraccion di AVP a sigui mustra cu fuera cu den 
su cara van Huffelen ta tilda su persona cu e no ta respeta 
su propio firma y acuerdonan cu el a bay di acuerdo cu nan 
pero Evelyn lo biaha pa Den Haag mientras cu su partido 
ta memey di varios caso penal caminda hasta ex Minister 
Plenipotenciario Guillfrede Besaril ta cera ainda. 


“Aki ta bon pa pueblo realisa cu e mesun Evelyn aki, sabi- 
endo cu for di 2019 el a ricibi un carta di cosnan cu Besaril 
tabata haci como Minister Plenipotenciario, el a dicidi di 
sostene su colega y hasta a tuma e curashi di pone Besaril 


riba lista di su partido pa eleccion di 2024. 


No solamente esey pero Evelyn despues di a forma un 
coalicion cu RAIZ, a dicidi cu e lo bolbe nombra e persona 
aki como Minister Plenipotenciario na Den Haag, sabiendo 
cu tin investigacion andando y cu entre otro CAD a confirma 
cu e persona aki a comete fraude cu placa di pueblo. 


Ta mas cu claro y hasta comprendibel cu van Huffelen 
a mustra cu ni firma y ni palabra di Evelyn ta di confia ya 
cu hasta contra di e mandatario Hulandes aki, el a dicidi 
di acudi na Eerste Kamer pa loke ta decisionnan cu tin cu 
wordo tuma. 


Mientras cu tur esaki ta tumando luga for di 2021, te ainda e 
dos fraccionnan cu ta sostene e gobierno di Evelyn, nunca a 
manda yama su persona pa bin duna cuenta na Parlamento 
di kico ta pasando y kico su gobierno tin pensa di haci. 


Un set di marionetanan cu diamars tabatin boca grandi 
durante tratamento di presupuesto di TPEF pero un siman 
prome ora cu no tabatin quorum, a haci tanto drama 
acusado miembronan di oposicion cu nan mester a sostene 
nan pa cera quorum pa asina e re union por a continua” 
Parlamentario Arthur Dowers a declara. 


Parlamentario Arthur Dowers 


Prome Minister biahando pa Den Haag y sin informa Parlamento 

DI TODO UN POCO PA 
REFLEXIONA 


S 
i analisa tur movemento di Gobierno, tur hende ta yega n’e conclusion 
cu eleccion ta na caminda. Tur cos ta indica cu e lo bira un eleccion 
adelanta. Masha hopi proyecto ta lanta cabes. 


P 
a menciona algun, Minister Presidente Evelyn Wever Croes a anuncia 
cu e Proyecto hotelero Secret na Seroe Colorado ta habri fin di e aña 
aki, cu San Nicolas lo conoce un desaroyo nobo. 


M 
inister Glenbert Croes a duna di conoce cu 3 pos di gas den awa teri- 
torial di Aruba. Cu tur futuro generacion, lo bira sheiknan nobo den 
Caribe. Si analisa Glenbert Croes su maneho, conclusion ta cu tur loke el 
a firma na MOU cu diferente compania, a fracasa. Mester kere Glenbert 
Croes awor cu a descubri 3 pos di gas na Aruba? 


P 
apiando di mesun Glenbert Croes, kende a anuncia cu porfin Aruba a 
haya crudo HFO for di Venezuela na un prijs barata, despues di core 


mundo, sin por a haya nada. Cu awor prijs di 
awa y coriente lo baha. Pregunta ta, ki dia es- 
aki lo tuma luga. E crudo ta na Aruba caba, 
pero nada di bahada di prijs di awa y coriente. 
Otro promesa pa campaña electoral? 


D 
espues cu Directiva di Sindicato di Polis a 
baha y riba dje su Presidente a haya acci- 
dente cu tin’e te awe den hospital, nada no ta 
tumando luga mas. Mientras cu Minister Rocco 
Tjon ta bisa cu hopi t’e polisnan cu nan ta sat- 
isfecho cu su maneho, ta loke cu alto Comisa- 
rio a bise, ta resulta di no t’asina. 


M 
ira e accion na Academia Policial Watty 
Vos dialuna ultimo, unda tur hende a sali 
afo, pasobra no tin placa pa drecha e locali- 
dad. Pero si tin 700 mil florin pa un compania 
di mercadeo pa conscientisa pueblo maneha- 
dor riba siguridad den trafico. Unda e priori- 
dad di Minister Tjon ta? 


P 
a colmo awor ta resulta cu e abogado di 
SADI (compania helicopter) a dicidi di 
ground e helicopter, pasobra Gobierno debe e 
suma di 700 mil dollar di pago atrasa. Y te ai- 
nda no tin ni placa pa paga indexering. Anto 
no tin disgusto den Cuerpo Policial? 


T 
umando nota di un articulo publica ayera 
mainta den AWEMainta riba pagina 2, por 
conclui e dolor cu Alexandra van Huffelen tin. 
Si Aruba kier, e por subi mercado int’l busca 
fiansa y paga Hulanda. Pasobra e sa cu Aruba 
NO mester di Hulanda pa fia placa int’l. Esey 
Hulanda kier, pa Aruba firma RAFT. Anto e ora 
ey Aruba NO por fia ni awg.10.00 na Aruba 
Bank. Mescos cu Corsou y St.Maarten, nan no 

por fia ni awg.1.00 na Maduro Curiel’s Bank. 
Esey Hulanda kier. Danki na Berico, Aruba no 
mester di Hulanda pa fia placa. Rijksminister- 
raad tin cu firma bij het kruisje. Sin bisa Aruba 
nada. Laga Aruba acepta RAFT. 


A 
lexandra van Huffelen a declara den Eerste 
Kamer cu Prome Minister di Aruba, Evelyn 
Wever-Croes no ta confia, ni den loke e bisa, 
peor ainda den loke e ta firma. Meramente 
den caso di mesun RAFT aki, cu e mandatario 
di Aruba a sosten’e, pa despues bisa cu Parla- 
mento mester dicidi. 


Y 
awor e mesun mandatario aki ta bayen- 
do Brussel, pa bira Presidente di Organ- 
isacion di Paisnan di Ultramar, (OCTA). Con 
por confia un persona asina, cu cada bes ta 
cambia di opinion? Aya e lo bolbe topa cu Al- 
exandra van Huffelen. 


C 
omerciantenan Uni ta mira y denuncia cu e 
Gobierno aki ta hambra pa placa. Ni maske 
cu haya productonan mas barata, y pase pa 
pueblo, pero di banda di e departamento cu 
mas placa ta genera pa pueblo, Aduana, no ta 
respeta ningun descuento. T’e mesun Aduana 
aki ta cobrando e BBO aan de Grens. Mesun 
cuerpo aki cu ta bringa pa aumento di salario, 
indexering, pero no ta tene cuenta cu deseo di 
pueblo pa haya producto mas barata. 


T 
in un caso den Corte cu e organisacion 
(DUCAPRO) a dicidi di entama contra di 
Asociacion di Radio Emisoranan di Aruba, 
unda ta demanda pa respeta derecho di autor, 
manera Buma/Stemra kier como proteccion di 
e autornan di musica e.o. Hues a manda e par- 
tidonan bay mesa y wak si nan por yega na un 
acuerdo riba e suma cu mester paga. E vocero 
di Radio Hit 100.9 a admiti cu por paga, pero 
no e suma cu DUCARPO kier. Dia 24 di April lo 
tende na ki conclusion a yega na dje. 


C 
u tin diferencia di opinion den Gabinete Wever Croes II, ta un hecho. 
Loke nos ta haya ta sano pa logra lo miho pa Aruba. Cu e diferencia 
aki ta manifesta su mes entre 2 Minister di RAIZ, tambe ta notabel, pero si 
RAIZ tin reunion regular, e diferencianan aki por ser aclaria. 


Pero parce cu e Partido aki no ta reuni mes internamente. E diferencia 
actual ta entre Geofrey Wever pa cu un Proyecto di Pesca, pero cu di banda 
di lider di Partido, Ursell Arends su ministerio ta full contra. 


P 
or ultimo, nos kier manda nos palabra di condolencia na famia Eddy 
Daou, kende a fayece ayera mainta. Un persona cu for di tempo cu 3 
ruman a dicidi di bin biba Aruba, a haci e isla aki di nan. 


Tabata algun siman atras, Eddy a perde su ruman Sannin y awor a bay uni 
cu ne. Eddy ta laga un buraco grandi den deporte, su comentarionan y 
consehonan cu e tin pa tur pelotero. Cu Eddy sosega na paz. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


E 
sey ta e declaracion cu e parlamentario di oposicion a 
haci e siman aki papiando tocante e maneho di Gabinete 
Wever-Croes I y II den su totalidad y specificamente di e 
minister actual di energia, Glenbert Croes. 


E ex titular di e mesun cartera durante gobernacion di 
Gabinete Mike Eman I y II a splica cu companianan di util- 
idad a genera riba 150 miyon florin danki na e aumento mas 
reciente, September 2022. E ta di opinion cu, e aumento 
ta algo cu e gobierno actual ta keda wanta, faltando nan 
promesa di lo tabata un medida temporal, cu e unico obhe- 
tivo di sigui yena nan pot cu placa. 


“Mi ta garantisa bo cu na momento cu bin eleccion, e ora ey 
Gabinete Evelyn Wever-Croes II, via Minister Glenbert Croes 
ta bay bisa: “Ey, nos ta bay baha prijs di awa cu coriente”, 
paso ya nan a traha un reserva pa bay us’e pa proposito 
politico,” asina de Meza a expresa, indicando cu ta straño cu 
gremio comercial no ta reaccionando riba esaki. 


Pero si comercio “no ta sintie”, e ciudadano comun si 
pasobra ta bon pa recorda cu 60% di famia ta biba bou di 
un entrada minimo pa biba. Anto riba dje bo tin un gobierno 
cu ta wanta prijs di awa y coriente halto; esey ta un acto 
criminal cu mester investiga y bin cu un auditoria forensico 
pa tene minister, conseho di minister, hunta di comisario y 
directiva di companianan di utilidad responsabel. 


Minister Glenbert Croes a bisa cu e lo por haya prijs pref- 


erencial di Venezuela, pero esey ta un mentira, segun de 
Meza. Ta mesun storia cu el a bin cu ne algun aña atras, ora 
el a bay Ecuador. “Ni tempo di PetroCaribe esey tawata e 
caso,” segun de Meza. Semper ta fiansa e paisnan tabata 
tuma cerca Venezuela y no un prijs preferencial. “Por ta e 
ta kere cu gran parti di e pueblo no sa e cosnan ki y bo por 
gaña nan, pero hopi hende cu tin experticio riba e tereno aki 
sa e berdad.” 


Pa de Meza, e aumento inhustifica di awa y coriente ta un 
acto inaceptabel y a priminti cu investigacion lo bin. “No por 
ta chicando innecesariamente placa for di pueblo pa bo traha 
potnan pa bo biaha rond mundo of pa bo bay hunga wega 
politico,” el a enfatisa argumentando cu ora bo aumenta 
prijs di awa cu coriente, tur otro producto y servicio tambe 
ta aumenta y bo ta aporta na inflacion. E costo di bida NO 
por wordo carga mas pa e gran mayoria di e poblacion di 
Aruba! Cost of doing business na Aruba ta hopi halto y ta 
sigui aumenta! E pueblo gewoon no por mas, hopi mama cu 
tata di famia NO por cumpli cu nan debenan financiero y ta 
cay dia pa dia den mas miseria bou di e maneho intransi- 
gente di gabinete Evelyn Wever Croes. 


E parlamentario ta recorda un y tur cu e prijs di bari di 
petroleo ora cu a aumenta e tarifa di awa y coriente tabata 
hopi mas halto cu aworaki. Tambe porfin WEB a hedge 
despues di e desaster durante aña 2021 y 2022. Mas ainda 
cu basta tempo caba WEB mester cumpra mas o menos 30% 
menos HFO danki na e recipIV, pero asina mes ta gewoon 
keda wanta e prijs halto, causando pobresa enorme na e 
pais aki. 


Parlamentario Mike de Meza di AVP: 


No tin hustificacion pa ainda prijs di awa y coriente ta asina halto 

D 
iaranson mainta, Prome Minister Evelyn 
Wever-Croes hunto cu Minister Geof- 
frey Wever, y Minister Plenipotenciario Ady 
Thijsen tabata presente na e conferencia 
ministerial, Ministerial Conference OCTA 
2024 na Bruselas. Prome Minister a expre- 
sa cu e mainta aki tabata uno cu hopi de- 
bate pero sumamente positivo na unda a 
firma declaracionnan den cual ta aproba e 
maneho financiero hiba den 2023, e pre- 
supuesto pa 2024, y e strategia pa busca 
mas fondo pa e 13 paisnan cu ta miembro 
di OCTA.   


Tambe a eligi Minister Plenipotenciario 
señor Ady Thijsen como presidente nobo 
pa e comision ehecutivo di OCTA, di cual 
Corsou, Groenland y French Polynesia 
tambe ta parti. 
  
Importante pa menciona ta e hecho cu e 
mainta aki tambe, Prome Minister Evelyn 
Wever-Croes a acepta pa tuma e cargo 
importante como Presidente di OCTA. 
Esaki no solamente ta un funcion suma- 
mente importante, sino tambe benefi- 
cioso pa pais Aruba. Cu e encargo nobo 
aki, Prome Minister lo tin e posibilidad di 
ehecuta su vision y traha mas duro pa haci 
e proceso pa adkiri fondo di Union Europeo 
pa pais Aruba y e otro paisnan, mas facil. 
Cu mas fondo Aruba sigur por ehecuta mas 
proyecto na bienestar di comunidad. 
  
“Mi ta sumamente satisfecho cu e resultado 
di e mainta aki, y kier anuncia cu pa 2025, e 
conferencia ministerial aki lo tuma luga na 
Aruba. Pa cu esaki lo invita tur e 13 paisnan, 
pa bin Aruba pa asisti na e conferencia aki. 
P’e siguiente aña nos dilanti, como presi- 
dente di OCTA mi lo percura pa comunica- 
cion cu Union Europeo ta mas habri y pa nan 
realisa cu e 13 paisnan aki, pa nan ta mas 
fuerte y resiliente despues di pandemia, lo 
mester di mas fondo di EU. Mi tin tur confi- 
ansa cu mi lo logra esaki”, Prome Minister 
a expresa. 


Gobierno di Aruba tabata presente n’e 
‘Ministerial Conference OCTA 2024’ 

N 
a 2011 a tuma luga e cambio den maneho di Aruba su 
turismo, a crea un ATA Sui Generis y e cambio tabata e 
conductor di e exito grandisimo cu nos isla a conoce den 
turismo te di a di awe. 


A pasa for di un oficina di turismo cu tabata depende riba e 
belasting di e pueblo di Aruba, cu cuentanan tabata wordo 
cera pasobra no tabatin placa pa paga pa promociona 
Aruba y for di 2011 esaki a cambia totalmente y ta esun cu 
a logra saca nos cada bes for di e retonan cu por tabatin 
na caminda. Un ehempel cla di esaki ta Covid: Aruba tabata 
un di e paisnan cu por a bounce back di biaha pa cu nos 
turismo pa motibo di e mashin bon zeta cu tin na e momen- 
tonan aki, ademas di e relacion crea den e ley di ATA SG 
entre ATA, AAA, AHATA y instancianan riba nos isla. 
Otmar Oduber di Plataforma Nos Pais ta bisa cu despues 
di 13 aña ta momento pa reinventa y prepara pa e retonan 
nobo, pasobra e retonan di turismo awe ta totalmente dife- 
rente na esunnan di 13 aña pasa. Na 2016 a introduci e ley 
contra ‘all inclusive’, y Aruba ta e unico pais den e hemis- 
ferio aki cu tin e ley aki, scogiendo pa calidad. Di e forma 
aki a proteha Aruba cu otro hotelnan por a converti nan 
mes den all inclusive y e unico excepcion ta e hotel na San 
Nicolas. Esaki a wordo poni den e ley pa por a crea un desa- 
royo, den un area cu practicamente no tabatin ningun desa- 
royo tumando luga. 


Na 2018 a introduci un otro ley sumamente importante pa 
Pais Aruba. A bin cu un voor bereidingsbesluit riba e ley di 
ROPV, poniendo asina un limitacion riba e cantidad di camber 
y paro riba permisonan nobo pa hotel. Danki na e decision 
aki Aruba no lo bay conta cu un hotel di 500 camber manera 
tabatin prome, al contrario a reduci esaki na menos cu mita 
y cu lo carga e nomber di un hotel di calidad manera ta St. 
Regis. 
Ademas unda Iberostar ta wordo construi actualmente tabata 
conta cu un permiso di riba 700 camber all inclusive. E ley a 
prohibi e all inclusive y a limita e cantidad di camber na 270. 
Otmar ta pone enfasis cu esakinan no ta permisonan nobo 
sino permisonan cu a wordo duna hopi aña atras, rond di 
15 aña pasa. A logra esakinan door di renegocia y baha e 
cantidad di camber cu tabatin e tempo aya di casi 7 mil te 
na menos cu 3 mil. 
E mesun ley aki di 2018 ta rigi y controla Airbnb na Aruba, 
es decir, un ley cu ta existi pa casi 6 aña, ainda no ta wordo 
uza pa controla e aspecto aki. Tur e cambionan aki a bin, 
pero awo a yega e momento pa sinta hunto atrobe y prepara 
pa e retonan nobo. 
El a reuni cu ATIA, otro siman e tin un reunion cu AHATA 
y intencion ta pa sinta cu otro instancia for di e stoel di 
Plataforma Nos Pais logra yega na un maneho nobo pa 
enfrenta e retonan nobo cu tin den nos turismo. 


Otmar Oduber di Plataforma Nos Pais 


Durante 13 aña tabatin exito grandisimo den turismo 


Retonan di e tempo ey a wordo supera y awo mester atende cu retonan nobo 

D 
iamars mainta a tuma luga e reunion di presupuesto di 
Tourism Product Enhancement Fund (TPEF) 2024 den 
parlamento. 


Minister di Turismo sr. Dangui Oduber a presenta e presu- 
puesto y unda lo aloca e fondonan pa proyectonan di 2024. 
E portfolio den cual TPEF ta inverti den proyectonan di 2024 
ta consisti di 6 categoria. Esakinan ta: Atraccion, Siguridad, 
Medio Ambiente, Herencia, Conscientisacion y Inversion. 


Parlamento a aproba e presupuesto di 2024 cu ta 3.8 miyon 
florin cu pais Aruba ta ricibi for di e “Room Tax”, esaki lo 
wordo reparti den e 6 categorianan menciona. TPEF ta un 
fondo cu a wordo traha cu e proposito pa inverti den proyec- 
tonan cu ta contribui na e mehoracion di e producto turis- 
tico di Aruba. 


Minister Oduber a menciona cu den aña 2024 un di e proyecto 
nan pa cu medio ambiente, ta e financiamento di e estudio 
cu mester wordo haci pa e proyecto di Bubali Wetlands, esaki 
ta un proyecto cu ta en conhunto cu Ministerio di Medio 
Ambiente y Fundacion Parke Nacional Arikok (FPNA). 


Un otro proyecto cu Minister Oduber lo honra tambe ta e 
proyecto di World War II Memorial. Ta trata di un monu- 
mento cu lo enfoca riba e papel crucial cu Aruba a hunga 
den WWII pa supply fuel na avionnan Mericano cu tabata 
sostene e forsanan aliado contra e Alemannan. Tambe lo 
recorda con Aruba a wordo bombardia pa e Alemannan. E 
proyecto ta pa brinda un “walking tour” na e bishitantenan 
y esaki lo significa un fluho di bishitante grandi y constante 
den centro di San Nicolas. 


Minister ta gradici e miembronan di Parlamento cu a aproba 
e ley di presupuesto TPEF 2024. Den parlamento, 17 
miembro a sostene e ley aki. Un danki na Fraccion MEP den 
Parlamento, fraccion RAIZ, fraccionnan di oposicion AVP, 
MAS y miembro independiente Gerlien Croes pa sostene e 
presupuesto. E sosten aki ta muestra cu a pesar di diferen- 
cianan di opinion y ideologia politico toch fraccionnan por 
haya otro pa trata bienestar general. 
Minister Dangui Oduber tin e pleno confiansa cu e fondo di 
TPEF lo sirbi pa engrandece nos producto Aruba y ta suma- 
mente satisfecho cu e logro importante aki. 


17 Miembro di parlamento a aproba presupuesto TPEF 2024 


Diahuebs, 29 Februari 2024 
LOCAL 
12 
AWEMainta 


N 
os turismo a pasa den diferente etapa y a logra supera 
esakinan. Prome cu a bin cu e ley di ATA Sui Generis y 
cu a reinventa nos turismo, e retonan tabata placa, mercad- 
eo, organisacion y hotelnan di calidad. Awe e retonan ta nos 
hendenan. 
Otmar Oduber ta expresa cu awe mester concentra riba 
percura pa e trahadonan den e industria y tambe esnan 
cu indirectamente ta depende di turismo, cual ta 90% 
mester haya beneficio berdadero y directo for di industria di 
turismo y no solamente e cadenanan hotelero ta esnan cu ta 
probecha di nos desaroyo turistico. 
“Ta yega e momento cu awe gobierno di Aruba hunto cu 
gremionan mester sinta na mesa pa crea e beneficionan 
directo aki pa nos hendenan (CBT-Master Plan) Pa nos 
hendenan tin un miho entrada, pa nos hendenan tin un 
miho biba, pa nos hendenan tin un miho infrastructura, 
miho scolnan, miho enseñansa y miho salubridad”, Otmar 
ta opina. 
Lamentablemente no ta scucha parlamentarionan, gobi- 
erno, of otro instancianan reflexiona riba e echo cu a yega 
asina leu y awo por bin cu un dialogo nacional cu tur partner 
y bisa con lo bay logra traduci e desaroyo aki den turismo pa 
tur nos hendenan. 
Miembro di Plataforma Nos Pais ta expresa cu no por ta 


asina cu Aruba ta un di e paisnan cu mas ta depende, exitos- 
amente, di turismo, pero esaki no ta wordo refleha den nos 
scolnan, den e material di enseñansa, den e calidad di bida 
di nos pensionadonan y di nos hendenan en general, entre 
otro. E ta considera cu e beneficionan aki mester wordo 
hinca den un plan di gobernacion cu ta bira e prioridad di e 
pais aki. 
E ta agrega tambe cu e calidad di Producto Aruba mester 
haya atencion, “ta increibel cu awe, na aña 2024, unda cu 
nos ta papia di hotelnan cu ta cobra den low season 300-350 
Dollar, ta gaba cu ADR a subi cu 15%, cu den high season tin 
hotelnan cu ta cobra 800 dollar y hasta mas, pero e turista 
y e trahado cu tin cu bay hotel, ta core riba un di e peor 
careteranan na Aruba. E calidad di e servicio cu e Arubiano 
tabata duna a bay atras, e calidad di servicio di e stranhero 
cu a bin yuda nos no t’ey”. 
Concluyendo Otmar Oduber a bisa cu ta necesario pa bin 
cu un maneho coherente, no di e minister di Turismo, di TPF 
of ATA, e mester ta un maneho di un gobierno den su total- 
idad. Maneho di un gobierno mester ta uno dirigi pa nos 
hendenan haya e beneficio directo di e economia cu turismo 
ta genera pa nos pais. 


Otmar Oduber 


Mester reinventa y bin cu maneho nobo den turismo 
cu enfoke riba beneficio directo pa nos comunidad 

D 
ia 28 di februari, Gobierno di Aruba, oficialmente a inicia 
e proceso pa transforma e ex-edificio di Ministerio Pu- 
blico (OM) den Oranjestad den un compleho di apartamento 
pa studiante, como parti di diferente iniciativanan di Gobier- 
no di Aruba pa revitalisa e centro di Oranjestad. 


Parti di e vision di Minister Geoffrey Wever ta pa mas hende 
cuminsa biba den centro di Oranjestad y pa edificionan 
bandona wordo renoba, specialmente cu destino pa studi- 
ante. 


Hunto cu Minister-President, Sra. Evelyn Wever-Croes, 
encarga tambe cu DIP, cu ta maneha e propiedadnan di Pais 
Aruba, a drenta den combersacionnan cu FCCA, cu a mustra 
interes pa adkiri e propiedad aki y comberti esaki den un 
“studentenflat” - compleho di apartamento pa studiante. 


Pa cumpli cu reglanan stipula pa hurisprudencia cu ta conta 
pa Gobierno di Aruba, mester duna otro interesadonan 
tambe un oportunidad pa obhecion contra e decision aki 
prome cu por drenta den un acuerdo definitivo cu FCCA y 
pa e motibo ey un publicacion di e intencion di Minister- 
Presidente y Minister di Economia a tuma luga 27 di februari 
ultimo. 


E iniciativa aki ta forma parti di un esfuerso mas amplio 
pa revitalisa e centro di Oranjestad. Gobierno di Aruba ta 
comprometi pa revitalisa e curason di e capital, y transforma 
espacionan bandona den oportunidadnan pa desaroyo 
economico. Si studiantenan biba den centro di Oranjestad, 
nan lo por cana bay Universidad di Aruba y lo trece ful un 
dinamica nobo pa centro di Oranjestad. 


E colaboracion entre gobierno y sector priva ta destaca 
como un ehempel di con planificacion urbano y desaroyo 
sostenibel por traha hunto pa beneficio di e comunidad, y ta 
fundamental p’e exito di e proyecto aki, combinando recur- 
sonan y experiencia pa alcansa un meta comun. 


Gobierno di Aruba a inicia 


Proceso oficial pa transforma ex-edificio di OM 
den Oranjestad pa apartamento pa studiante 

S A L U D 
‘E Caminda Pa Bienestar’ 
‘E Caminda Pa Bienestar’ 


INSUFICIENCIA renal, un condicion marca pa e incapacidad di e riñonnan 
pa purifica adecuadamente productonan di deshecho di sanger, ta repre- 
senta un reto grandi pa salud mundial, incluso pa Aruba. 


Cu su consecuencianan potencialmente devastador, ta imperativo pa 
comprende e importancia, incidencia, prevalencia, causanan, tratamen- 
tonan, y strategia di prevencion relaciona cu e insuficiencia renal pa salva- 
guardia salud di e arubianonan. 
Kico ta insuficiencia renal? 
E riñonnan ta hunga un rol critico den mantencion di salud general di 
curpa, purificando productonan di deshecho y fluho extra di likido fo’i 
sanger, regula balans di e electrolitonan, y produci hormonanan cu ta 
regula presion arterial. 


Insuficiencia renal, tambe conoci como fayo di riñon, ta sosode cu e 
riñonnan no por ehecuta e funcionnan esencial aki adecuadamente. Esaki 
por conduci na un acumulacion di toxinanan y likido den curpa, resultando 
den complicacionnan serio manera enfermedad cardiovascular, anemia, y 
debilidad di wesonan. 
Incidencia y prevalencia na Aruba 
Aunke datonan concreto relaciona cu incidencia y prevalencia di insufi- 
ciencia renal na Aruba por ta limita, e tendencia global ta preocupante. 
Enfermedad cronico di riñon (CKD- chronic kidney disease), un precursor 
comun di insuficiencia renal, door di referi na daño di funcion renal den 
tempo y segun estadio, ta afecta miyones di hende rond mundo. 
Factornan manera presion halto, diabetes, obesidad, y edad avanza ta 
contribui significantemente na e aumento di incidencia di insuficiencia 
renal, no solamente globalmente, pero tambe na Aruba. 
Adicionalmente, factornan di estilo di bida manera dieta, humamento, y 
inactividad fisico por agrava e riesgo. 
Causanan di insuficiencia renal 
E causanan di insuficiencia renal ta varios. Nan ta bay fo’i condicionnan di 
salud subyacente te factornan ambiental. Diabetes y presion halto ta dos 
di e causanan principal di malesa di riñon na mundo, incluso na Aruba. 
Otro causanan ta inclui malesanan autoinmune (b.v. lupus), desorden 
genetico, infeccionnan di riñon, piedranan den riñon, y uzo prolonga di 
algun medicamento of substancianan toxico. Reconoce y trata e factornan 
di riesgo aki ta stapnan critico pa preveni e aparicion di insuficiencia renal. 
Tratamentonan y maneho 
Maneho di insuficiencia renal ta rekeri un enfoke multifacetico y multidis- 
ciplinario dirigi na preservacion di funcion di riñon, trata complicacionnan, 
y mehora calidad di bida. Opcionnan di tratamento por inclui medicamento 
pa controla presion halto, maneha nivelnan di sucu den sanger, y trata 
condicionnan subyacente manera diabetes y malesanan autoinmune. 
Den casonan avansa, hemodialisis, dialisis peritoneal of transplante di 
riñon por ta necesario pa sostene bida. Accesibilidad na e tratamentonan 
aki y cuido medico continuo ta esencial pa personanan bibando cu insufi- 
ciencia renal. 


Strategianan di prevencion 
Prevencion di insuficiencia renal ta cuminsa cu e tratamento di e 
causanan fundamental y adoptando un estilo di bida saludabel. Esaki 
ta inclui mantencion di un dieta balansa abou den salo y produc- 
tonan procesa, mantencion di actividad fisico, evita humamento y 
consumo excesivo di alcohol, y maneho di condicionnan di salud suby- 
acente manera diabetes y presion halto. Chekeonan medico regular 
di salud por yuda detecta señalnan tempran di malesa di riñon, 
permitiendo un intervencion y tratamento na e momento adecua. 
Impacto riba salud y calidad di bida 
Aunke insuficiencia renal por tin un impacto significativo riba salud 
y calidad di bida di un persona, deteccion tempran, maneho apropia, 
y acceso na tratamento, por mehora resultadonan y prolonga e sobre- 
vivencia. Sinembargo, e peso di insuficiencia renal ta extende mas leu di 
salud fisico, afectando bienestar mental, estabilidad financiero, y rela- 
cionnan social. 


Servicio di sosten, incluyendo conseheria, guia nutricional, y asistencia 
financiero, por yuda e personanan y nan famianan atende e retonan asocia 
cu insuficiencia renal. 


Tambe ta importante menciona e impacto riba salud en general. Unabes 
cu e enfermedad renal declara, e ta subi pocopoco di stage I pa stage V 
(end stage renal disease), y riba su mes por desaroya otro problemanan 
di salud manera calcificacion den e slagadernan y e adernan di curason, 
problemanan di curason y cerebro e.o. Esaki tin un impacto financiero pa e 
sistema di salud publico di Aruba. 
Conclusion 
Insuficiencia renal ta representa un reto significante pa salud publico na 
Aruba, cu mester esfuersonan concreto pa conscientisa e pueblo di Aruba, 
mehora accesibilidad na servicionan di cuido di salud, y implementa medi- 
danan preventivo. 


Pa comprende e importancia di salud di e riñonnan, identifica factornan 
di riesgo, promove estilo di bida saludabel, y asegura acceso na cuido 
medico na momento adecua y tempran, nos por traha hunto pa reduci e 
peso di insuficiencia renal y mehora salud y bienestar general di poblacion 
di Aruba. 


Door di colaboracion entre proveedornan di cuido di salud, gobierno, y 
comunidad, por delinea e caminda pa un futuro unda insuficiencia renal no 
ta un causa principal di morto. 


Fuente: Dr. José Sprok, Ciruhano Vascular y Cardiovascular 


Si bo ta interesa den un tema specifico por manda nos un e-mail na: 
camindapabienestar@gmail.com y duna nos bo sugerencia riba kico abo 
ta haya interesante pa nos trece dilanti. 


E espacio aki tambe ta un espacio caminda abo como comerciante of prov- 
eedor di servicio/producto lo por haya un oportunidad pa presenta esaki 
na comunidad den forma di articulo, entrevista, pa medio di informacion 
tocante habitonan di bida saludabel, consehonan di bienestar, noticianan 
medico y avancenan den e tereno di salud of temanan relaciona cu cuido 
personal, entre otro. 


Danki pa boso sosten. Saludo y Salud. Otro siman nos lo t’ey bek cu mas 
temanan interesante aki. Keda pendiente. 


Bibando cu insuficiencia 
renal na Aruba 
Comprension, tratamento y prevencion 

E 
Arubiano Bjorn Hart ta for- 
ma parti un biaha mas di se- 
leccion Hulandes di zaalvoetbal 
cu ta consisti di un delegacion di 
25 hungado hunto cu staff, cu ta 
bay participa den Deaflympics cu 
lo tuma luga na estado Erzurum na 
Turquia. 
E torneo ta tuma luga entrante 28 
februari te cu 13 maart. E prome 
encuentro di seleccion Hulandes 
ta dia 2 maart contra Iran. 


Estado Erzurum ta keda 1300 kilo- 
meter Oriente di Istanbul, y ta riba 
1850 meter halto cu un tempera- 
tura di 5 grado. 


E paisnan cu ta participa ta: Poule 
A, Turquia, Iran, Italia, Hulanda, 
Poule, B, Japon, Brazil, Checo, 
Kenia, Poule C, Spaña, Kuwait, 
Algeria, Thailand. 


Bjorn tin mas cu 20 aña hungando 
voetbal activo na Hulanda y cu su 
disciplina un biaha ta forma parti 
di seleccion di Hulanda. 


Nos ta desea Bjorn Hart hopi 
exito cu e torneo den seleccion 
Hulandes. 
Por bay riba website pa mas infor- 
macion. 
https://winterdeaflym- 
pics2023.com/ 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Arubiano Bjorn Hart ta den seleccion Nacional di Hulanda 

M 
edaya di Plata pa Nathaly Geerman di Pesas 
na Campeonato Panamericano na Caracas 
2024 evento clasificatorio pa Weganan Olimpico 
di Paris. 


Awe Nathaly Geerman atleta di alto rendi- 
mento formando parti di seleccion di Aruba 
Weightlifting Association acompaña pa su entre- 
nador Sr. Walter Llerena a subi plata forma y midi 
forsa na nivel internation Panamericano pa trece 
cas awe 2 medaya di Plata pa Aruba. Esaki ta 
marca historia den deporte pa Aruba cu despues 
di hopi anja nos tin un atleta despues di Julian 
Pemberton na 1955 a logra medaya. 


Nathaly Geerman a termina cu miho snatch di 
90 kg y clean & jerk di 125 pa un total di 215 kg 
cu ta bira prome femenino na Aruba cu ta pasa e 
barera di 200 kg. 


Aruba Amateur Weightlifting Association ta 
manda felicita e atleta Nataly y entrenador 
Walter pa e tremendo resultado. Un danki tambe 
ta bay pa Sticting Sportsubsidie Aruba y Comite 
Olimpico Arubano cu Cemedar cu ta stake- 
holders den evento aki. 


Hugo Themen: 


Momento historico den pesas femenino 

“M 
i no a pensa cu mi lo a mira un drone bay asina 
lihe pa graba imagen di e camara”. Max Verstap- 
pen a bisa, cu a desafia Contra RBD-1 e drone pinta cu 
e colonan di Red Bull, capaz di bula y graba stabilmente 
na 350 km/h. 


E tin tres minuut di bateria y un alcance di señal di 10 
kilometer, suficiente pa dos buelta di un circuito, of pa 
graba den definicion halto cualkier duelo den un gran 
premio, mehorando e intensidad di e imagennan te n’e 
nivelnan nunca antes bisto si nan duna e OK for di FOM 
na e invento nobo aki, capaz di draai y bula cu un facil- 
idad sorprendente. 
“Mi a keda hopi sorprendi con lihe e ritmo por a sigui y 
tambe con cerca e por a yega den bocht, con e ta bira. E 
ta duna un perspectiva un tiki diferente pa mira Formula 
1”, e Hulandes a añadi. 


A tuma mas cu un aña pa crea un drone cu por a acelera 
dos biaha mas lihe cu un auto di F1, alcansa 300 km/h 
den solamente 4 seconde, cu un velocidad maximo di 
mas cu 350 km pa ora, fuera di maneha manualmente y 
hasta cu un pedal na pia. 


E drone mas lihe na mundo cu por cambia 
e manera pa mira Formula 1 riba television 

C 
u cinco gol, cuater di nan asisti pa Kevin De Bruyne, Er- 
ling Haaland a demostra atrobe cu e ta un mashin di 
marca. E Noruechi, pa di dos biaha den Manchester City, a 
score cinco gol den e mesun wega y e so, cu yudansa di De 
Bruyne den asistencia, a elimina Luton town di FA Cup (2-6). 


E 0-3 na 40 a habri e posibilidad pa Pep Guardiola cambia 
hungado y reserva forsa p’e fin di siman, pero un gol di 
Jordan Clark for di pafo di e area, bariendo tereno, a preta e 
partido y a frena e tecnico Spaño. 


Esun cu a beneficia mas tabata Haaland, cu tabata sa cu 
nan no lo a cambi’e ora Clark a score un otro gol apenas el 
a cuminsa e di dos tempo p’e 2-3. 


Cu un solo gol di bentaha, Haaland tabata mas imprescind- 
ibel cu nunca riba tereno y De Bruyne a haci cu e cuenta no 
a para. E Belga, despues di un pase brutal di Walker cu exte- 
rior, a regal’e e camber. 
E di cinco, e biaha aki cu un assistent nobo, Bernardo Silva, 
a nace di un tiro duro den cual Krul por a haci hopi mas. No 


tabata atardi p’e keeper Hulandes, kende tambe a faya den 
e 2-6, tanto cu Mateo Kovacic a puntra su mes. 


Pa di seis temporada consecutivo, City ta drenta den e ocho 
miho di e competencia. E no ta cay prome cu semifinal for di 
2017-2018. Haaland, na su banda, ya tin 30 gol e tempo- 
rada aki, 17 den Premier League, cinco den FA Cup y seis 
den Champions. /EFE 


U 
n computer y dos memory key cu informacion sensibel 
riba parti di e plannan di siguridad di e Weganan Olim- 
pico di Paris 2024 a wordo horta den un trein, e canal BFM 
a informa diamars anochi. 
Ta trata di e aparato di siguridad di gemeente di e ciudad, 
cu ta premira pa desplega 2 mil agente, mayoria di nan polis 
municipal, durante e Weganan, cu lo tuma luga di 26 di juli 
te cu 11 di augustus. 


Sinembargo, e parti principal di e aparato di siguridad di e 
Weganan, cu ta inclui e despliege di decenas di miles di polis 


nacional, gendarme y militar, no tabata inclui den e material 
horta. 
Un empleado municipal a denuncia diamars atardi cu e 
material a wordo horta for di e compartimento superior di 
su sienta den un trein den vecindario. 


E homber, un ingeniero, a constata cu e saco cu e material 
tabata falta ora cu el a yega n’e Stacion Nort y a lanta pa 
cambia di trein pa su cas den e bario. 


E informacion ta agrega cu e investigadonan ta analisando 
e imagennan di e camaranan di siguridad di e stacion pa 
purba delanta e investigacionnan. 


E siguridad di e encuentro olimpico ta posiblemente e prob- 
lema principal di autoridad Frances y di e organisacion di e 
Weganan, specialmente e ceremonia nobo di inauguracion, 
cu lo consisti di un parada di barco den e awanan di Seinne 
y cu un publico di miles di persona. 


Manchester City a derota Luton Town cu cinco 
gol di Haaland durante e Copa di Inglatera 


A horta computer y memory key cu informacion 
di siguridad di e Weganan Olimpico di Paris 

M 
arjory Stoneman Douglas (MSD) High School na Park- 
land, a wordo evacua como medida di precaucion 
despues di un supuesto menasa di bom realisa via telefon 
diaranson mainta cu a caba sin incidente, segun autoridad 
di e Scolnan Publico di e condado Broward (BCPS), a infor- 
ma. 


Despues di a revisa e scol, polis di Broward, cu a cuminsa cu 
un investigacion di e incidente, a informa cu tur cos tabata 
bon dentro di e centro educativo. 


“Despues di un buskeda extenso riba e campus di e scol, e 
Oficina di Sheriff di Broward a duna e scol un green light pa 
reanuda su operacionnan normal,” BCP, a bisa despues di 


10’or y 45 di mainta. 
“E studiantenan y e personal a drenta nan klas. Nos ta gradici 
e apoyo di tur hende durante e evacuacion di awe mainta. 
E siguridad di nos studiantenan y e personal ta semper e 
maximo prioridad y nos ta gradici e Oficina di Sheriff di 
Broward pa su reaccion inmediato,” autoridad escolar di 
Broward a señala den un comunicado. 


Tanto e studiantenan como e personal tabata sigur y a 
salbo, mientras cu a realisa tur e protocolnan p’e casonan 
aki, BCPS a bisa. 


E oficialnan di polis di Broward inmediatamente a responde, 
nan a realisa revision di e campus, di acuerdo cu e informa- 
cion di e autoridadnan escolar. 


E mayornan a wordo informa riba e evacuacion y a pidi nan 
pasenshi durante e proceso. 
Como medida di prevencion, Westglades Middle School 
tambe tabata den un status di siguridad durante e mainta. 
Dialuna ultimo e scolnan Nova na Dave a wordo evacua pa 
otro supuesto menasa di bom, cu a culmina sin incidente. 


D 
os mucha a wordo herida di gravedad na Duisburg (west 
di Alemania) diaranson den un atake di parti di un per- 
sona desconoci, segun polis, cu a detene un individuo di 21 
aña como e supuesto autor, diaranson. 
“E servicionan di emergencia a wordo alerta pa 12’or di 
merdia, pasobra dos mucha a wordo herida di gravedad; nan 
a refugia den un scol cercano,” polis di Duisburg a informa 
den un comunicacion breve. 


E dos menornan ta ricibiendo tratamento hospitalario, e 
institucion a agrega, cu a recalca cu e motibo di e echonan 
ainda no por a wordo clarifica, pero a resalta cu te asina leu 
no tin peliger pa resto di e poblacion. 


Segun e medionan Aleman ta informa, cu ta cita fuente poli- 
cial, edad di e muchanan herida ta entre 9 y 14 aña y e 
agresor a uza un cuchiu pa ataca nan despues cu nan a sali 
for di nan scol. 


Menos di un siman pasa, diahuebs ultimo, un hoben di 17 
aña a wordo deteni despues di a herida cuater di su compa- 
ñeronan y hinca nan despues su mes, den un centro di 
educacion na Wuppertal, tambe west di e pais. 
E investigacionnan ta mustra cu e hoben, cu a reconoce n’e 
momento di e echonan cu tabata actua a base di un compul- 
sion interno, por ta ta sufri di un trastorno psikiatrico. 


A evacua high school na Parkland pa supuesto menasa di bom realisa via telefon 


Drama na Alemania 


Homber a hinca dos mucha dilanti nan scol y ta den estado grave 

T 
a un episodio mas di e gueranan cultural na Merca — cend’i p’e esta- 
donan super Republicano di Florida y Texas — y pa defini defini, ni mas 
ni menos, loke lo wordo deduci como libertad di expresion riba internet, 
por lo menos den e pais. 
Corte Supremo a cuminsa traha riba e casonan Moody v. NetChoice y 
NetChoice v. Paxton, cu ta trata di dos ley di estado promulga pa elimina 
e capacidad di moderacion riba red social. Si e rednan ta un plataforma 
publico, cualkier persona tin derecho di expresa su mes a pesar di con 
repugnante nan perspectiva ta (pa reclamo, bay despues na husticia); si 
nan ta un medio di comunicacion, nan por edita nan contenido y scoge 


Corte Supremo di Merca ta discuti futuro di libertad di expresion riba internet 


kico nan ta publica (y mester asumi respon- 
sabilidad pa loke nan a publica). 


Instala den e incertidumbre di un moderacion 
cu no ta satisface ni e conservadornan ni e 
progresistanan y cu no a preveni masacre di 
Rohingya, suicidio di adolescente ni manip- 
ulacion di e eleccion presidencial, e rednan 
social a causa enfado di e gruponan mas na 
derechista entre e republicanonan ora cu 
nan a cera cuenta di ex-presidente Donald 
Trump, despues di e invasion n’e Capitolio na 
Washington DC, di 6 di januari 2021. 


E leynan HB 20 di Texas y SB 7072 di Florida, 
sanciona e mesun aña, tabata e reaccion na e 
manera cu e companianan di Mark Zuckerberg 
y — n’e momento ey— Jack Dorsey a paga e 
microfon di Trump. 


Kende, ta bale la pena corda, no a invita su 
siguidonan pa bay e Capitolio riba e plata- 
formanan ey, sino na un manifestacion na 
Washington DC. 


Parce cu e rabia di e eks- y futuro?- presidente 
riba e plataformanan a yega n’e extremo den e 
simannan anterior. 
Trump a insisti cu e no a perde e eleccion ta 
cu Joe Biden a gana, cu criticanan mas llama- 
tivo cu e enigmatico tweet “Covfefe” di 31 di 
mei 2017. 

D 
ia 1 di Maart nos ta celebra Dia Mundial di Yerba di 
Lama, un dia dedica na conscientisacion di e importan- 
cia di yerba di lama y e necesidad pa conserva nan. Yerba 
di lama ta matanan of flora submarino cu ta crece den awa 
costal riba superficienan rond mundo y na Aruba sigur. Nan 
ta hunga un rol crucial den salud di nos oceanonan y ta of- 
rece hopi beneficio. Directie Natuur en MiIlieu a publica aña 
pasa tur e sortonan di yerba di lama cu ta protegi di acuerdo 
cu nos leynan local Landsbesluit bescherming inheemse flo- 
ra en fauna (AB 2017 no.48). Tambe nos a informa tocante 
e sorto di yerba di lama cu ta invasivo. Den cuadro di e Dia 
Mundial di Yerba di Lama 2024 nos ta dedica atencion na e 
beneficionan di conserva e yerba di lama. 


Biodiversidad:  Yerba di lama ta duna cuminda y protec- 
cion na un variedad grandi di bestia di lama,  incluyendo 
pisca,  cangreunan,  turtuganan di lama y mamiferonan 
marino. Nan ta funciona como areanan cu sortonan ta bay 
ora cu mester rehabilta y e ta e luga unda piscanan chikito 
y otro especienan ta sconde pa crece. Asina yerba di lama 
ta contribui na salud di e cadena di alimentacion completo. 


Cambio di clima:  Yerba di lama ta warda carbon den 
suelo, yudando asina pa reduci e efectonan cu cambio di 
clima tin riba hende y mundo. Un hectar di yerba di lama por 
warda mes hopi carbon cu un mondi (boskque) cu matanan 
grandi caba. 


Proteccion di costanan: Yerba di lama ta minimalisa e forsa 
di ola y coriente di lama ora di mal tempo, asina ta proteha 
costanan contra erosion. Tambe nan ta hunga un rol impor- 
tante den filtracion di awa y ta reduci posibilidad di awa 
contamina. 
Ademas di nan importancia, yerba di lama ta menasa mundi- 
almente pa actividad humano manera contaminacion di 
areanan costal, desaroyo den lama y na costanan y cambio 
di clima. Manera ta calcula, mas cu 30% di e superficie 
global di yerba di lama a disparce desde aña 1930. 


Dia Mundial di Yerba di Lama ta un ocasion pa eleva e 
consciencia di hende riba e topiconan cu ta menasa e yerba 
di lama. Asina nos ta enfrenta e retonan y tuma accion pa 
proteha nan. 


Con nos tur por aporta n’e bienestar y proteccion ta door di: 
• Siña tocante yerba di lama y nan importancia. Comparti 
informacion cu amigonan, famia y colega. 
• Sostene un organisacion cu ta traha pa conserva yerba 
di lama. Haci un donacion of bira un boluntario di un organ- 


isacion local of internacional cu ta dedica na proteccion di 
yerba di lama of algo cu ta relata na esaki manera conserva- 
cion di turtuganan e.o TurtugAruba. 
• Scoge sostenibel. Reduci bo desperdicio, uza menos awa y 
sostene negoshi cu ta compromete na proteccion ambiental. 
Tuma ehempelnan cu e metanan di desaroyo sostenibel ta 
propaganda. 
• Educa otronan di e peliger di contaminacion y demasiado 
desaroyo na costanan.  Door di conscientisa tocante e 
impacto di nan escogencia, por contribui na un miho 
futuro pa e condicionnan di areanan di yerba di lama y nos 
oceanonan. 


Den e diseño por wak e sorto Thalassia Testudinum ta 
conoci na Papiamento como Yerba di Caña y na Ingles como 
Turtle grass. E nomber aki e ta haya pasobra e yerba ta e 
cuminda faborito di e turtuganan di lama. DNM ta haci un 
suplica na usuarionan di lama pa tene cautela. 


Na esnan cu tin boto, esaki por causa daño door di e 
propellernan cu ta kibra e yerbanan aki y saca nan di sedi- 
mento. Hende tambe ta causa daño door di ranca esakinan 
sin motibo. DNM ta stimula hende pa wak, saca potret y 
comparti bo experencia na lama cu otro hende respetando 
nos matanan protegi y ecosistema valioso. 


Hunto nos por logra cu yerbanan di lama lo sigui florece y lo 
sigui ofrece e diferente beneficio cu nan ta brinda pa futuro 
generacion. Directie Natuur en Milieu ta spera cu e comuni- 
cado di prensa aki por yuda na aumenta e conscientisacion 
tocante Dia Mundial di Yerba di Lama 2024 y e necesidad di 
conservacion pa futuro. 


Dia Mundial di Yerba di Lama 


Proteccion di e ecosistema crucial aki ta esencial 

S 
iman pasa e prome bijbel na nos idioma Papiamento, den 
ortografia oficial di Aruba, a wordo presenta na Prome Min- 
ister Evelyn Wever-Croes. Na momento di ricibi e bijbel e man- 
datario a expresa di ta sinti un orguyo grandi cu awor tin e bi- 
jbel den nos dushi idioma di Papiamento expresando cu “awor 
Dios ta papia na Papiamento tambe”. 


Tin un bijbel caba na Papiamentu di Corsou pero esaki ta e 
prome bijbel cu ortografia oficial na Papiamento di Aruba. E 
logro aki ta danki na hopi aña di trabou di Sociedad di Bijbel, 
traductornan y varios otro persona di Aruba, Corsou, Hulanda 
y Argentina. Prome Minister a menciona cu semper tin un sepa- 
racion di estado y iglesia pero cada gobernante ta un hende 
y cada gobernante tin cu tuma decisionnan y den cada hende 
tin Dios. No por tuma decisionnan sin Dios y p’esey e bijbel ta 
asina importante. 


“Den bijbel bo ta haya solucion pa problema, bo ta haya guia 
y inspiracion y esaki mi por bisa di propio experiencia. Un 
momento grandi y como Prome Minister di Aruba mi ta suma- 
mente agradecido na tur esnan cu a haci esaki posibel cu awor 
Aruba tin su bijbel na Papiamento tambe”, Prome Minister a 
expresa. 


D 
iasabra mainta ta cuminsa resa Santo Rosario pa 6.15. 
Pa 7or di mainta, S.Misa ta cuminsa na Blue Army Cen- 
ter y Kapel di Alto Vista. Tur hende ta invita pa atende mis- 
anan na Alto Vista y Blue Army Center na San Nic. Mainta 
prome cu solo Sali ya hendenan ta percura pa cuminsa e dia 
cu oracion. Aki tin algun obranan pa nos por logra den cu- 
aresma, haci empeño pa penetencianan. 


Papa Francisco, Obispo Luis Secco, tur sacerdote, Diacono 
y laiconan cu ta hiba e bon noticia pa e pueblo di Dios. Pa 
nos Gobernantenan y tur cu ta carga responsabilidad pa 
nos pais Aruba. Pa enfermonan den exterior cu a bay busca 
nan salud. Cu pronto lo regresa Aruba pa gosa di un bon 
salud dentro di su famia. 


Pa esnan cu por hinca rudia. Hinca rudia busca refugio na 
nos Mama Celestial. E ta guia nos riba e Caminda cu Dios ta. 
Cu Mama Maria den nos curason. Ta den tempo di cuaresma, 
purba sacrifica un poco, come menos, bebe mas awa. nos 
Mama stima, compaña nos den e caminda di Señor. Ban 
hunto resa pa nos hogar y nos isla Aruba y henter mundo, 
pa tin pas y comprension pa otro. 


Entrega di prome bijbel na papiamento, den ortografia oficial di Aruba 


PA DEN TEMPORADA DI CUARESMA: 


Obranan di misericordia corporal: 
- Duna esnan cu hamber, di come 
- duna nan cu tin sed, di bebe 
- Bisti esnan cu ta sunu, di bisti 
- Duna peregrino, un luga sigur 
- Bishita enfermonan, 
- Bishita prisoneronan 
- Dera defuntonan 


Obranan di misericordia Spiritual: 
- Corigi bo kibocacionnan 
- Siña esnan cu no ta comprende 
- Conseha esnan cu tin mester 
- Consola esnan cu ta tristo 
- Soporta desfectonan cu pasenshi 
- Pordona esnan cu a ofende bo 
- Resa pa bibo y pa defuntonan 


Santo Rosario y S.S di misa na Alto Vista 


Y na San Nicolas Centro Curason di Maria 

D 
iaranson mainta, durante e conferencia ministerial di 
OCTA, na Bruselas, Prome Minister Evelyn Wever-Croes 
a tuma over e presidencia di OCTA di Minister di Relacion Ex- 
terior di Groenland Vivian Motzfeldt. 


OCTA ta un asociacion di 13 pais y teritorio na ultramar 
di Union Europeo: Aruba, Bonaire, Corsou, Saba, Sint 
Eustatius, Sint Maarten, French Polynesia, New Caledonia, 
Sint Barths, Saint Pierre et Miquelon, TAAF en Wallis and 
Futuna, y Groenland. 
  
Prome Minister a indica cu e decision aki sigur ta un reto 
nobo, cu hunto cu Minister Plenipotenciario y represent- 
ante di Aruba na Union Europeo, señor Ady Thijsen, lo sa 
di ehecuta den bienestar di Aruba y tur miembro di OCTA. 
Como presidente di OCTA, Prome Minister lo traha na facilita 
e proceso pa Aruba y tur e otro paisnan cu ta miembro, por 
yega na fondo for di Union Europeo. 
  
Den pasado, Aruba ya a haya sosten financiero di Union 
Europeo pa ehecucion di varios proyecto. Algun di e proyec- 
tonan aki ta, expansion di aeropuerto na 1996, camind- 


anan nobo y un “visitor center” na Parke Nacional Arikok, 
Bloedbank, y e facultad nobo na Universidad di Aruba 
SISSTEM. 
  
Pa loke ta e proyectonan di digitalisacion, tambe Aruba lo 
ricibi sosten financiero di Union Europeo, cu lo wordo firma 
diahuebs 29 di februari door di Minister di Economia Geoffrey 
Wever, cu ta e minister autorisa pa firma acuerdonan finan- 
ciero. 
P’e proyectonan aki, Aruba lo ricibi 14 miyon, cu lo haci e 
procesonan y servicionan di gobierno mas eficiente. Unabes 
cu e proyectonan di digitalisacion keda cla, comunidad di 
Aruba lo por haya tur informacion, y haci transaccionnan via 
e comunidad di nan cas of trabou. 
  
“E meta di Gabinete Wever-Croes ta pa sigui traha den bien- 
estar di pueblo y pa logra pa e bienestar aki yega den cada 
hogar. Mi ta comprometi pa haci tur loke ta na mi alcance 
pa Aruba como isla chikito, ta para mas fuerte y resiliente. 
Mi tin tur confiansa cu como presidente di OCTA, mi lo logra 
cosnan grandi na bienestar y progreso di pais Aruba”, Prome 
Minister a expresa. 


Durante e Ministerial Conference OCTA 2024 na Bruselas 


Prome Minister a tuma e encargo di presidente di OCTA 

E 
iniciativa di agroforesteria den scolnan primario ta sigui 
florece. Como parti di e proyecto di agroforesteria di 
Minister di Sector Primario, Sr. Ursell Arends, varios scolnan 
primario ta plantando nan propio hardin di alimentacion. 


E proyecto aki ta parti di un esfuerso pa promove practi- 
canan agricola duradero y enfatisa e importancia di sigur- 
idad di alimentacion bou di e siguiente generacion. 


Diasabra awor 2 di maart 2024, di 7’or di mainta pa 1’or di 
merdia, un grupo dedica di boluntario, maestro, y alumno 
lo traha pa planta un hardin di alimentacion na Colegio 
Conrado Coronel situa na Morgenster 56 D/E. E hardin na 
Colegio Conrado Coronel lo ta e tercer implementacion 
exitoso den e serie di esfuersonan aki. 


Colaboracion comunitario lo garantisa cu diasabra awor ta 
bira un evento impactante, ilustrando e forsa di enseñansa 
cooperativo. Ademas, e hardin di alimentacion no ta sola- 
mente herment educativo, si no tambe ta inspira hobennan 


pa desaroya un pasion pa plantamento. Den futuro, e 
hobennan aki por yuda nos disminui nos dependencia riba 
productonan importa. 


“E plantamento n’e scolnan basico lo sirbi como un modelo 
pa loke nos por logra ora nos tur hunto pone nos mannan 
den tera. Nos ta premira cu diasabra awor lo ta un dia yen di 
inspiracion, aprendis, y accion comunitario,” segun Minister 
Ursell Arends. “Ta un honor pa nos por realisa e proyecto 
aki, y mi ta spera di por mira miembronan di comunidad bini 
hunto na Colegio Conrado Coronel y demas scolnan cu falta.” 


E proyecto di agroforesteria na scolnan basico ta wordo 
realisa den cooperacion estrecho cu Santa Rosa y Living Soil 
Aruba, y sigur e apoyo di boluntarionan. 
Minister Arends ta extende su aprecio na tur esnan cu a 
duna nan aporte na e proyecto aki den un of otro manera, 
y ta encurasha e comunidad en general pa duna su apoyo 
y participa activamente den e esfuerso continuo pa hisa e 
siguridad di alimentacion na Aruba. 


Minister Ursell Arends: 


Colegio Conrado Coronel lo ricibi un hardin di alimentacion 

D 
iaranson mainta Minister di Turismo 
Sr. Dangui Oduber ricibi un recori- 
do na Aeropuerto Reina Beatrix pa wak e 
proyecto di Gateway 2030, Fase 1A. Du- 
rante e conferencia di prensa un di e lider- 
nan di e proyecto a presenta e planifica- 
cion di cada fase cu su diseño, Minister 
Dangui Oduber a keda hopi impresiona 
con e proyecto aki ta canando den e tem- 
po stipula. 


Gateway 2030 ta un proyecto grandi di 
143 miyon dollar Mericano cu lo genera 
entre 200 y 300 cupo di trabou sea directo 
of indirecto cu AAA. Una bes cu e fase aki 
keda cla, biaheronan pa Estados Unidos 
lo bay check-in un biaha so y no lo mester 
piki maleta bek prome cu subi avion. Ta 
un proyecto importante pa e ampliacion y 
renobacion di nos aeropuerto. 


Minister Oduber a enfatisa cu e proyecto aki 
ta wordo ehecuta pa contratistanan local 
y mayoria di e materialnan di construc- 
cion ta wordo cumpra na Aruba mes. Nos 
mester ta orguyoso tambe di por bisa cu 
Aruba ta bay ta e prome aeropuerto asina 
moderno den e region di Caribe y Latino 
America. E flow di ora e biahero check-in 
na bali te ora cu e subi avion lo ta mas 
eficiente, mas lihe pa e turista y e local cu 
ta biahando pa Merca, mehorando asina e 
experiencia di e biahero. 


Aki e mandatario por recorda cu lo drenta 
den Fase1B y despues pa drenta Fase 2 & 
3 di e proyecto di Gateway 2030. E CEO 
di AAA Joost Meijs a compaña Minister 
Oduber durante e bishita aki conhunta- 
mente cu demas lidernan di e proyecto. 
Minister Oduber sa cu esaki no ta un 
proyecto facil, e tin hopi complehidad cu 
ne mirando cu e ta na un aeropuerto cu 
mester keda operacional na tur momento 
pero tin tur e confiansa den ful e POM 
team, AAA y ademas lidernan di e proyecto 
cu ta trahando duro pa por entrega Aruba 
un bunita aeropuerto moderno y innova- 
tivo cu nos turista y locanan por disfruta 
di dje. 


Proyecto di Gateway 2030 na AAA 

D 
iabierna 16 di februari 2024 mi a asisti na e lansamento di 
e proyecto Eagle History Tour. E proyecto ta uno multifac- 
etico y ta destina pa crea conocemento riba e historia di e Re- 
fineria Eagle cu un tempo tabata aki na Aruba y e papel cu e la 
hunga durante Segunda Guera Mundial. 


E proyecto ta consisti di diferente fase y aspecto. E ta inclui 
entre otro un ruta di e edificionan cu ainda tey y indicacion 
di unda esunnan cu no t’ey mas tabata ubica. Alabes a crea 
un manera masha original di iluminacion pa haci e edificionan 
aki visibel. Otro aspecto cu sigur ta hopi importante ta cu lo 
bin cu programanan educativo pa asina hisa e conocemento di 
historia aki y percura pa salvaguardia e historia di e refineria. 


Mediante e proyecto ta purba tambe pa involucra nos 
hendenan y e turista brindando y promoviendo mas conoce- 
mento di nos historia y patrimonio na un manera diferente. A 
scoge e fecha 16 di februari pa realisa e lansamento oficial di e 
proyecto mirando cu riba e fecha aki exactamente ochentidos 
aña pasa Aruba a keda envolvi den e Segunda Guera Mundial. 
Locual hopi persona awendia no sa ta e historia rico cu tin den 
e area di Eagle. No solamente pa e envolvimento den guera 
pero tambe pa e refineria cu tabata ubica den e area aki y cual 
a duna e bario di Eagle e nomber cu nos ta conoce te dia di 
awe. Teniendo dos refineria riba e isla sigur nos a hunga un 
rol importante como un di e productornan grandi di combus- 
tibel pa e aliadonan. Pa es motibo Alemania tabatin wowo 
riba Aruba y nan a manda un submarino pa bin destrui e dos 
refinerianan aki pa stroba e aliadonan haya nan combustibel y 
den nan intento a ocasiona daño y morto. 


Tabata na aña 1928 cu un di dos refineria a keda construi na 
Aruba pa Royal Dutch Shell. E refineria aki a keda na Aruba te 
aña 1953. Mescos cu tabata e caso na Colony cu e refineria di 
Lago, e Arend Petroleum Company tabata tin su mes un bario 
cu casnan construi specialmente pa e trahadonan cu tabata 
bin di exterior, su propio hospital y areanan di recreacion pa e 
trahadonan y nan famianan. Banda di esaki a construi piernan 
pa transporte di materialnan y e petroleo pa procesa. 


Mi ta aplaudi e trabounan importante haci pa Stichting 
Monumentenfonds Aruba (SMFA), demas stakeholders y perso- 
nanan pa trece e historianan aki bek y conscientisa tocante 
e rol importante cu e bario di Eagle a hunga den historia di 
Aruba. 


Despues cu na aña 2018 un grupo di studiante di Hogeschool 
Rotterdam a investiga, inventarisa y indica e sitionan den e area 
di Eagle cu ainda ta visibel al igual cu esnan cu no t’ey mas, a 


logra crea un ruta historico cu e meta pa rebiba e historia prac- 
ticamente lubida di e area di Eagle. E ruta aki lo mester duna 
informacion, ilumina y asina resalta e historia di e partinan mas 
importante di Eagle cu a forma parti di e Refineria. E studian- 
tenan a parti esaki den seis diferente punto. E oficina prin- 
cipal di e refineria (cual t’ey te awe ainda y ta un monumento 
proteha), e taratata werf, e pier principal y pier secundario, e 
area caminda e torpedo a keda lansa y e compound cual ta e 
parti di e bario di Eagle cu e keda construi specialmente pa 
e trahadonan di e refineria cu tabata bin di exterior y di cual 
ainda tin casnan original di mas cu ochenta aña. 


Mi tabatin e honor di por a mira e prome iluminacion cu tabata 
di e edificio cu antes tabata e oficina principal di e refineria y cu 
awendia ta localidad di Departamento di Recurso Humano di 
Gobierno. Manera Minster Xiomara Maduro a indica e proyecto 
di ‘Eagle History Tour’ sigur ta di sumo importancia pa nos 
pais mirando cu esaki lo ilumina parti di nos pasado, educa y 
alabes honra e sacrificio haci durante un di e capitulonan mas 
scur den nos historia. E no ta trata solamente di edificionan y 
obhetonan pero di conmemora e victimanan di segunda Guera 
Mundial. 


Intencion ta cu den un futuro cercano lo pone borchinan na 
cinco diferente sitio cu QR code cu ta contene informacion 
importante di historia di e sitio den cuatro diferente idioma, 
mas obhetonan di arte y programanan educativo. 


Parlamentario Shailiny Tromp-Lee (MEP): 
Eagle History Tour 

D 
iamars mainta, Minister di Integracion 
Glenbert Croes tabata presente na Plaza 
Juan Pablo Duarte, hunto cu e digno pueblo 
di Republica Dominicana, residencia na Aru- 
ba, pa celebra nan di 180 aniversario di inde- 
pendencia. 


Durante e ceremonia, Minister Croes tabatin e 
honor di duna un discurso, na unda el a enfoca 
riba e importancia di e lucha pa libertad di un 
pais, y cu e lucha pa libertad cu Juan Pablo 
Duarte a hiba pa Republica Dominicana, y a 
logra riba 27 di februari 1844, tabata un 
inspiracion pa Aruba, durante su propio lucha 
pa nos libertad. 


Durante su discurso e mandatario e expresa: 
“La Libertad se respeta. La libertad se honra 
y la libertad se defiende.” Y Minister Croes a 
recorda señor Jose Francisco Peña Gomez cu 
tabata un politico di Republica Dominicana, 
cu semper a sostene y cana man den man 
cu nos libertador Betico Croes durante su 
lucha pa libertad di Aruba. E mandatario a 
continua bisando cu Republica Dominicana ta 
un isla grandi y Aruba un isla chikito pero cu 
e tamaño di nos teritorio no ta determina nos 
derecho como pueblo. E derecho di un pueblo 
ta su deseo pa ta liber, ta determina esaki. 


Na e pueblo Dominicano cu ta residencia na 
Aruba, Minister Croes a dirigi palabranan di 
gratitud pa nan gran aporte den e desaroyo y 
progreso di e pais. Tambe el a expresa cu cada 
un di nan mester ta orguyoso di ta parti di un 
pais manera Republica Dominicana, aunke cu 
awor como residente di pais Aruba, nan ta 
celebra nos dianan nacional cu nos manera un 
gran Arubiano. 


“Den nomber di Gobierno di Aruba, mi ta 
felicita e pueblo di Republica Dominicana 
cu nan di 180 aniversario. A traves di inte- 
gracion nos a logra uni e dos paisnan aki cu 
lasonan fuerte y pa semper. Aruba ta orguyoso 
di e hermandad entre nos Pueblonan: Aruba 
y Republica Dominicana Paisnan Ruman pa 
Semper. Masha pabien na cada un di boso” 
Minister Croes a expresa. 


Gobierno di Aruba ta felicita e digno pueblo di Republica Dominicana 


Cu nan di 180 aniversario di independencia 


Diahuebs, 29 Februari 2024 
COMUNIDAD 
28 
AWEMainta 


D 
iabierna 1 di maart Ley di Plan di Mayor ta drenta na vig- 
or. Kico e ley aki ta? Esaki ta un ley cu ta enfoca riba e bi- 
enestar di e mucha ora cu mayornan ta den divorcio. Memey 
di discusion poco biaha ta para keto riba kico e yiunan ta 
desea unabes cu su mayornan no ta hunto mas. P’esey, e 
plan di mayor ta percura pa prome cu e mayornan divorcia 
oficialmente, tin un plan por escrito unda ta indica con may- 
ornan ta bay comparti nan responsabilidad pa cu e yiu(nan). 


Di e forma aki por mira con Gabinete Wever-Croes hunto cu 
coalicion den parlamento ta keda traha na bienestar di nos 
muchanan y ta pone nan siguridad y desaroyo central. 


Nos no por lubida e logronan cu parlamento tawata tin pa 
cu e meta aki: 
1. A Cambia e Ley pa subi e castigo maximo pa esnan cu ta 
abusa di mucha. Na juni 2020 a pasa e ley den parlamento, 
pa subi e castigo maximo pa abusadornan sexual di mucha. 
Treciendo e cambio riba e ley aki, ta duna OM e autoridad pa 
por exigi mas castigo y ta brinda e Hues espacio pa condena 
esnan culpabel pa un castigo mas largo. A logra haci esaki 
den apenas 3 aña di gobernacion di Gabinete Wever-Croes-I. 


2. Family Justice Center. Esaki ta un Proyecto di Gobierno 
cual tin como meta pa atende cu casonan di abuso sexual 
di mucha. Un di e problemanan mas grandi pa por cera e 
abusadornan ta cu mester di e pruebanan di e acto. FJC tin 


diferente profesionalnan manera un psicologo, un recherche, 
dokter y rapekit disponibel pa acumula tur prueba necesario 
y trata e mucha afecta mesora. E instancia aki ta brinda e 
ayudo special aki na nos comunidad den casonan lamen- 
tabel aki. 


3. Ley di Ombudsman y Kinderombudsman a keda aproba 
pa coalicion den Parlamento. Den januari 2023 e ley pa esta- 
blece y busca e Ombudsman, na mei 2023 e profielschets di 
e ombudsman a keda finalisa y na September 2023 a habri 
e vacatura oficial pa Ombudsman y KinderOmbudsman. 
Pueblo di Aruba por nota con cu hechos nos ta logra pa nos 
ciudadanonan haya nan defensor. E Defensor di Mucha lo 
tin tur recurso na su disposicion pa haci investigacionnan 
profundo, cooperacion di tur departamento di gobierno, e lo 
tin e autoridad hasta pa investiga tur caminda y hasta den 
gobierno. Esaki ta un logro hopi grandi pa nos pais y sigur 
pa nos ciudadanonan. Di e forma aki nos muchanan lo tin 
nan propio defensor cu lo por atende casonan di un forma 
hopi rigoroso y profundo. 


Agregando e logro di Plan di Mayor na e lista nos por mira 
cu gobierno y Parlamento den coalicion ta keda pone nos 
muchanan y nan siguridad como prioridad. No laga niun 
hende desinform abo of gaña bo pa rason politico cu no ta 
asina. Nos muchanan ta keda central y un prioridad pa cada 
un di nos y esey hamas lo cambia. 


Parlamentario Marco Berlis (MEP): 


Ley di Plan di Mayor ta un logro 
mas na bienestar di nos muchanan 

Preguntanan tocante abuso fisico leve 
E 
seccion aki ta consisti di 3 pregunta, 1. Lo bo bisa cu ta- 
bata of ta berdad cu: 1. El a sera bo de bes en cuando 
intencionalmente, 2. El a yega di tene bo algun biaha asina 
duro cu el a haci dolor, 
3. El a pusha bo un par di biaha duro contra algo. 


Resultado riba abuso fisico leve 
Di un total di 661 respondiente, 112 {6.94%} a reporta cu 
nan a yega di experiencia un of mas di e formanan di abuso 
menciona. Kier men cu un di cada 6 di e respondientenan a 
yega di experiencia por lo menos un di e formanan aki di IPV. 


Mencionando e agresor 
Di un total di 112 respondiente, 13 {11.61%} no a contesta 
e pregunta aki. 50% a menciona nan casa of pareha actual, 
43.75% a menciona un ex-pareha y 5.36 % a menciona: tur 
dos. 


Preguntanan tocante Control Financiero 
E respondientenan mester a contesta e 4 siguiente pregun- 
tanan: lo bo bisa cu ta of tabata berdad cu, 1. E ta nenga 
di duna bo suficiente placa pa gastonan di cas, mientras cu 
tin suficiente placa pa otro cosnan, 2. E no kier cu bo haya 
informacion di e entrada familiar, ni ora bo puntra, 3, e ta 
prohibi bo di traha of di tin bo propio entrada, 4. E no ta 
aproba pa bo tin bo propio entrada. 


Resultado tocante Control Financiero 
Di 661 respondiente 96 {14.52%} a reporta di a experiencia 
un of mas di e formanan ariba menciona. Pa e motibo ey e 
prevalencia di e seccion aki di abuso di IPV ta 14.52%, kier 
men cu un di cada 6 di e respondienetenan aki a experiencia 
un di e formanan aki di IPV. 


Mencionando e agresor tocante Control Financiero 
Di 76 respondiente, 20 {26.32%} no a contesta e pregunta 
aki. Un total di 76 a contesta di e manera aki: 44.74% a 
menciona e casa of pareha actual; 51.32% a menciona un 
ex-partner: y 1.32% a menciona: tur dos. 


EMOCION TOCANTE ABUSO FISICO LEVE Y CONTROL 
FINANCIERO 


E emocion mas negativo ta¨ impotencia¨ {casi 67%}, sigui 
pa ¨miedo¨y pa ultimo ¨berguensa¨. E opcionnan ¨mi a kere 
cu ta normal¨ y ¨mi a kere cu mi merece¨ a ser rechasa 
sucesivamente pa 67.65% y 79.10% di e respondientenan, 
pero tog 32.35% y 20.90% a acepta nan. 


Abuso Psicologico of Emocional 
E preguntanan ta lo siguiente: ¨lo bo bisa cu ta of tabata 
berdad cu a. el a insulta bo of a haci bo sinti malo di bo mes, 
b. el a humiya bo dilanti di otro hende, c. el a haci cos pa 
spanta bo of intimida bo pa malo, dor di e manera cu e ta 
wak bo of grita bo of kibra cos, d. el a menasa bo di haci bo 
daño of un persona cu bo ta stima. 


Resultado di Abuso psicologico of Emocional 
Di 661 respondientenan 253 {38.28%} a contesta cu nan a 
experiencia un of mas di e formanan menciona ariba. Esey 
kier men cu mas o menos un di 3 di e respondientenan a 
experiencia por lo menos un forma di e IPV abuso aki. 


Mencionando e agresor 
E respondientenan a contesta di e forma aki: di 253 respon- 
dientenan, 49 {19.37%} no a contesta; 
{47.83%} a menciona nan casa of pareha actual; 74 
{29.25%}: un ex-partner; y 9 {3.56%}: tur dos. 


EMOCIONNAN TOCANTE ABUSO PSYCHOLOGICO OF 
ABUSO EMOCIONAL 


Emocionnan tocante Abuso psicologico of emocional 


Atrobe ¨impotencia¨ ta e emocion mas menciona {69.47%}, 
sigui pa ¨berguensa¨ {66-14%}, sigui pa ¨miedo¨ 
{52.69%}. E opcionnan ¨mi a kere e ta normal¨ y ¨mi a 
kere cu mi ta merece¨ a ser rechasa respectivamente pa 
{25.44%} y {79.42%} pa e corespondientenan, pero tog 
tabatin un di cada 4 respondientenan cu a kere e ta normal 
of cu nan a merece. 


Investigacion encuanto Violencia Domestico na Aruba 


Capitulo 3: Abuso Fisico Leve Y Control Financiero 

Receta 
TIEMPO PREVIO:25 minutos 
HORA DE COCINAR: 24 minutos 
TIEMPO TOTAL: 49 minutos 
12 SERVICIO 


Ingredientes: 
4 Zanahorias 
2 cebollas blancas 
1 Lata de tomates enteros pelados (16 Oz.) 
1 Cabeza grande de col verde 
1 onza. Mezcla de sopa de cebolla seca 
6 onzas. Judías verdes frescas 
(en uso alternativo 1 lata de judías verdes cortadas cocidas) 
1 cuarto de galón. Jugo de tomate 
1,5 cuartos Caldo de verduras 
(en uso alternativo caldo de res o pollo) 
2 pimientos verdes medianos grandes 
(si son pequeños, use 3) 
10 c/u. Tallos de apio 
2 cucharaditas Jengibre molido 
Aceite de oliva virgen extra, unas gotas 
Sal y pimienta para probar 
1 manojo de cebollas verdes para decorar 


Direcciones: 
1. Comience cortando las zanahorias, las cebollas, las judías 
verdes, los pimientos verdes y el apio en cubos de 1 pulgada 
(aproximadamente). Puedes variar el tipo de corte (yo corté 
las cebollas en juliana, por ejemplo) pero ten en cuenta que 
los trozos no deben ser demasiado pequeños. 
  
2. Corta en juliana la col verde hasta obtener el grosor 
deseado. Deja los tomates enteros. 
  
3. Calienta a fuego medio tu cacerola (de al menos 5 cuartos 
de capacidad de volumen) y vierte unas gotas de aceite de 
oliva virgen extra. Luego pon las cebollas en la olla y cocina 
por 4 minutos revolviendo siempre. 
  
4. Ahora agregue las zanahorias, los pimientos verdes, las 
judías verdes, el apio y los tomates enteros junto con la 
mezcla de sopa de cebolla, el jengibre molido, la sal y la 
pimienta, y cocine revolviendo durante otros 5 minutos. 
  
5. Ahora agrega toda la col en juliana y el jugo de tomate 
con el caldo, y cocina a fuego lento/medio durante al menos 
15 minutos. 
  
6. ¡Disfrutar! 


Sopa quemagrasas de repollo 


La sopa quemagrasas de repollo es una manera perfecta de perder algo de peso y además 
comer saludablemente. La col y el jengibre, ingredientes del apio bajos en calorías, sin grasa y sin 
azúcar. También es delicioso y nutritivo al mismo tiempo. 

SANTIAGO of Jacobo 1:16-17 ta bisa nos - No sea gaña, 
mi rumannan stima. Tur bon regalo y tur don perfecto ta 
for di ariba, y ta baha bini for di e Tata di luznan, cerca 
Kende no tin variacion, ni sombra di cambio. Esey ta nifica 
cu tur cos bon ta bini di Dios, Dios den su inmenso miseri- 
cordia por purba nos, por disciplina nos, por coregi nos, 
pero nos tur sa sigur cu bendicion ta bini di Dios. E diabel 
no por bendiciona cu nada. 


P’esey ta para skirbi den Jeremias 17:7-8 - Bendiciona ta e 
hende cu ta confia den Señor, y kende Su confiansa ta den 
Señor. Pasobra e lo ta manera un palo planta canto di awa, 
cu ta manda su raisnan bay na un corida di awa, y cu lo no 
tin miedo ora calor bini, ma su blachinan lo ta berde, y den 
aña di secura, e no ta preocupa, ni laga di duna fruta. 


Tur cos ta cuminsa cu e confiansa cu nos mester tin den 
Señor pasobra solamente asina ey nos lo ta manera un 
mata planta canto di awa, cu ta manda su raisnan bay na 
un corida di awa. 


Ora nos ta haci oracion na Dios, nos ta manda nos peti- 
cion na cielo caminda nos Dios ta, y Dios ta manda bendi- 
cion na tera caminda nos ta. Mester tin un comunicacion 
constante cu Dios, pa nos bendicion ta constante, falta di 
oracion, ta demostra falta di confiansa y comunicacion cu 
Dios. 


Tur crecemento spiritual ta bini door di propio esfuerso, 
propio dedicacion, y propio perseverancia, no ta cos cu 
hende por haci pa bo, no ta cos cu bo por copia tampoco, 
crecemento spiritual no por wordo manda digital, e ta un 
prijs cu tur hende cu kier crece den Señor mester paga 
personalmente. 
Si un hende no dicidi den su curason cu e kier crece, e no 
por rabia cu otronan cu si ta haci esfuerso pa nan crece. 


Dios ta uza hende simpel, esnan cu a wordo menos- 
precia, Dios ta halsa nan pasobra nan ta humilde y nan ta 
disponibel pa e trabao di Dios. Pasobra Dios no a duna nos 
un spirito di temor, sino di poder, y di amor y di sano huicio 
(2 Timoteo 1:7). 
Dios ta yama esun cu no ta, pa asina Dios pone den e luga 
Dios kier, pasobra di tur forma Dios lo ricibi tur honor y 
gloria. 


Ma si nos ta cana den luz, mescos cu E mes ta cana den 


luz, nos tin comunion cu otro, y e sanger di Hesus, su Yiu 
lo limpia nos di tur pica (1 Juan 1 :7-9). 


Den Juan capitulo 15:1-17 - Hesus ta mustra nos tur cu 
berdaderamente nos mester permanece den dj’E y E den 
nos pa asina nos por duna fruta, ningun mata no por duna 
fruta si e no ta pega na e ranca. Pasobra un mata cu no ta 
pega na e ranca ta seca y muri y caba na nada. 
Pero un ranca ta permanece den e mata, tur ora su 
blachinan lo ta berde y tambe e lo carga hopi fruta pasobra 
e a permanece den e mata. 


Un bida dedica na Señor buscando crecemento dia tras 
dia, ta demostra un confiansa enorme den Dios su palabra. 
Pasobra nos no ta mira Dios, pero Dios si ta mira nos y ta 
sostene nos cu su palabra, p’esey nos mester di su palabra 
tur dia. 


Laga nos pone tur orguyo y falta di pordon un banda y 
busca e crecemento den Cristo Hesus nos Señor. 


Fortaleza pa Famia 


Sinceramente, Pastor Marcel Balootje 


No tin crecemento spiritual, si no tin confiansa den Dios 

Mi no a muri, Dios a hiba mi na e paraiso priminti. 
Mi mision na e mundo a termina 
pero Boso cu mi obra continua. 
Den cada salida di solo y e supla di biento, 
mi amor eterno 
pa Boso lo tey pa semper. 


Cu inmenso dolor na nos curason, 
nos ta anuncia fayecimento di: 


Germania 
Ondina Martinez 
Cariñosamente yama: “Oma” of Tia” 
*28-05-1928 †23-02-2024 


Acto di entiero lo wordo anuncia despues. 


SEÑOR ta mi fortalesa i mi eskudo; 
mi kurason ta konfia den dje 
Salmo 28:7 


Cu hopi dolor na nos curason, pero conforme di sa cu 
mama a bay trankil y felis serca papa Juan, kende e la stima 
y kende a stime, y serca su yui Sandra, nos ta anuncia cu a 
bay sosega den brasa di Señor: 


Sra. Aura Maria 
Theijsen-Croes 
Viuda di Sr. Juan Vicente Theijsen 
Cariñosamente yama: 
“Mama Aura” 
pa su nietonan y pa hopi: Mama Ola, Joy of pe Joy 
*05-11-1931 - †25-02-2024 


Mama ta laga atras: 
Su yiunan y nieto (a) nan: 
†Sandra I. de Cuba-Theysen 
Brenda M. Theysen 
Marco Loopstok y Dion Schoppema 
Marsha Vrolijk 
Rudy Theijsen y Vilma Theijsen-Kock 
Joshua Palomino 
Mildred y Dennis Croes-Theijsen 
Rose Ann Willems 
Giannira Willems y Wyatt-Lopez 
Tahira y Dairon Everon-Willems 
Magaly Theijsen y Willy Willems 
Willy Sheikson Willems, 
Wesley Willems y pareha 


Bisanieto (a) nan: 
Brendon Velez Sanchez, Marisha Dunlock, Zelin Vrolijk, 
Jacob Jacobs, Jeremiah Jacobs, Daison Everon, Annaliyah 
Everon, 
Ramsey Willems, Raiden Willems y Rileighn Willems. 


Ruman nan, Cuña nan, y Swa nan: 
†Agnes (Nene) Theysen-Croes y †Circiaco Theysen 
†Felix (Shon Tan) Croes y †Everona de Cuba 
†Francisco Croes y Efresilda Croes Yarzagaray 
†Maria (Ina) Croes 
Efrain (Fein) Croes y Angelita Croes-Wernet 
Bernardito Theysen y †Epifania Thijsen 
Ayudantenan: Nidia, Maya y Cilia. 


Demas famianan na: Aruba, Curacao, Hulanda, 
Venezuela, Merca y Canada, Primo y Prima nan, Subrino 
y Subrina nan, Comper y Comer nan, Amigo y Amiga nan, 
Conocirnan y Bisiñanan. 


Ta invita demas famia, bisiña, amigonan y conocirnan pa 
asisti na e acto di entiero cual lo tuma lugar Diasabra, 
02 di Maart 2024 for di 2’or pa 4’or di atardi, na Misa 
Sagrado Curason na Savaneta. Mama lo reposa for di 2or 
di atardi den Misa Sagrado Curason di Hesus na Savaneta. 
Despues nos lo sali pa 4 or di atardi pa Santana Catolico 
na San Hose na Savaneta. 


Oportunidad pa condolencia lo ta Diabierna 1 di Maart 
2024 for di 7’or pa 9’or di anochi na Adpatres Funeral 
Home & Crematorium na San Nicolaas. 


Pa motibo di tristesa y dolor pa e partida di mama, nos ta 
pidi nos disculpa pa cu no ricibi bishita di condolencia na 
cas despues di entiero y ta pidi comprension pa esey. 


Alavez nos kier participa cu lo celebra 3 misa pa descanso 
di nos mama cual lo tuma lugar na Misa Sagrado Curason 
di Hesus. 


Fecha nan: 
Diadomingo: 3 Maart 2024, pa 10 or di mainta 
Diahuebs: 7 Maart 2024, pa 7or di anochi 
Diasabra : 9 Maart 2024, pa 7or di anochi, despues lo reza 
un Rosario na cas, Savaneta 311B 


Staff y Personal di Ad Patres Funeral Home & Crematorium 
ta extende nos mas profundo condolencia na famia di e 
fayecida. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Fouad Antonio Daou 
“ Eddie Daou” 


Acto di entiero lo wordo anuncia despues. 


“Onkruid vergaat niet” 


Lucie J.H. Deliège-Lataster 
“Lucia” 
*03-07-1958 - †25-02-2024 


Ouders: 
†Pieter Jozef Lataster & Johanna Maria Lataster- 
Moonen 


Echtgenoot: 
Joseph Hubert Deliège 


Zoon: 
†Ivo Caumon 


Broer: 
†Chris Lataster 


De afscheid zal plaatsvinden bij Aurora Funeral 
Home op vrijdag 1 maart 2024 van 15 uur tot 16 
uur. 


Hierna zal de crematie in besloten kring 
plaatsvinden. 


“Señor ta mi Wardador, mi’n tin falta di nada; Den 
kunuku di yerba berde, E ta pone mi sosega. 
E ta hiba mi na awa trankil, pa mi bolbe haña forsa. 
E ta guiami den caminda drechi fiel na su nomber.” 
Salmo 23 


Cu hopi tristeza na nos curason, 
pero conforme cu boluntad di Dios, 
nos ta anunsia fayesimento di: 


Juan Serapio 
Koolman 
*14-11-1939-†25-02-2024 


Acto di entiero lo wordo anuncia despues 

Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di: 
John Albert Croes 
Mihor conoci como ”John Pizza” 
*19-08-1955 - †22-02-2024 


Su mayornan: 
†Marcial “Charly” Croes 
†Theresita Croes-de Mei 


Na nomber di su: 
Esposa: 
Jeanette Croes-Fingal 


Yiunan: 
Monique Correa 
Jeanine Correa y Zin Habibe 
†Susy Croes y †Lisandra Dijkhoff 


Nietonan cu ela stima hopi: 
Kyara Kerkman y Kaylee Croes 
Maeve y Vienna Habibe 


Rumannan: 
†Hubert Croes 
Tico y Pascualita Croes-Vrolijk y famia 
†Rudolf y Florencia Croes-Ras y famia 
Erwin y Lupina Croes-Croes y famia 
Vilma y Pablo Dijkhoff-Croes y famia 
†Melva y Eric Feliciana-Croes 
Edward y Angela Croes-Torres Mesa y famia 


Sua y cuñanan: 
†Henrick y †Regina Fingal-Bareño y famia 
†Genoveva y Obildo Croes-Fingal y famia 
Elvia Fingal y famia 
Siegfried y Grace Fingal-Wouters y famia 
Swinda y Mengelito Kelly-Fingal y famia 
Marlene y Arcolino Maduro-Fingal y famia 
Ronald y Lisette Fingal-Lacle y famia 
†Roycy y Ruth Fingal-Croes y famia 
Mariska Fingal 


Ayudante: 
Ana Castellar-Guzman 


Su ihanan, primo y primanan, bon bisiñanan y 
conocirnan. Tur su clientenan, amigonan di Gospel 
y Oracion y chefnan. Amigonan di Motorcycle. Tur 
su trahadornan. Su amigo Roberto Pablo, Mariflor 
Nicolaas, nurse LC, amigo Greg Croes. 


Demas famia: Croes, Fingal, Correa, Kerkman, 
Vrolijk, Ras, Dijkhoff, Feliciana, Torres-Molina, 
de Mei, Halabi, de Veer, Semerel, Hess, Lacle, 
Boekhoudt, Maduro, Winterdal, Wouters, Kelly, 
Geerman, Habibe, Nicolaas, de Jong, Gil, Tromp. 


Acto di entiero lo tuma lugar diahuebs 29 di 
februari 2024 for di 12’or di merdia pa 4’or di atardi 
na Misa Sta. Filomena na Paradera. 
Oportunidad pa condolencia ta diaranson 28 di 
februari 2024 di 7’or pa 9’or di anochi. 
Nos ta pidi disculpa si den nos dolor nos a lubida 
un of otro famia. 


“Padre Celestial, viniste cuando más te necesite y 
con tu manto celestial me abrasaste, quitándome 
mi dolor, y mostrándome que a tu lado todo estaría 
bien y que estaría en paz. 
Padre Celestial, con el abrazo de tu manto celestial 
me diste la fuerza para despedirme de mi familia, 
dejando les como mensaje que los amo y siempre 
estaré a su lado. 
Padre Celestial, te pido que mi fuerza y lucha en 
vida, sea ahora la guía y fortaleza que mis hijos han 
de necesitar para seguir adelante y con todo el 
amor que siempre les di en vida.” 
~ Autor: Rafael A. Wever Granada~ 


Cu imenso tristeza na nos curazon y alma, pero 
conforme cu boluntad di Dios nos ta anuncia 
fayecimento di nos mama stima: 


Mariela Granada Garcia 
Cariñosamente yama 
“Tanchi”, “Tanchi Jela” of “Marielita” 
*27-09-1949 - †01-02-2024 


Viuda di †Orlando “Chiky” Wever 


Na nomber di su yuinan: 
Luis Fernando Piedrahita y Alix Gallego (Colombia) 
Carlos Arturo Granada y Maria Luz Aristizabal 
(Colombia) 
Rafael A. Wever (Aruba) 


Manera yui: 
Silvia-Monica Semeleer y famia. 


Nietonan: 
Johan Camilo Piedrahita Gallego (Colombia) 
Diego Alejandro Piedrahita Gallego (Colombia) 
Miguel Angel Granada Aristizabal (Colombia) 
Carlos Daniel Granada Aristizabal (Colombia) 
Julian David Granada Aristizabal (Colombia) 


Bisanieto: 
Christopher Granada Velasquez (Colombia) 


Su rumannan: 
†Francisco Granada Garcia y famia (Colombia) 
†Jose Alberto Granada Garcia y famia (Colombia) 
Maria Rosalba Granada Garcia y famia (Colombia) 
Jose Rodrigo Garcia y famia (Colombia) 
Jorge Hernan Garcia y famia (Colombia) 


Swa y Cuñanan: 
Johannes “Jopie” Wever y famia 
Serapio “Latie” Wever y famia 
†Linda Klijn-Wever y famia (Nederlands) 
Oswaldo “Dicky” Wever y famia 
Sophie Semeleer-Wever y famia 
Joyce Wever 
Diana Oduber-Wever y famia 
Ramon Wever 
Shirley Sanders-Wever y famia 
Norma Koolman-Wever y famia 
Kenneth Wever y famia 
David Wever y famia 


Ihanan, sobrino y sobrinanan, primo y primanan, 
comer y compernan, amigo y amiganan, 
conocirnan, ex coleganan di Lee Feng Supermarket. 


Y demas famia: 
Granada, Garcia, Piedrahita, Gallego, Aristizabal, 
Wever, Lopez, Donata, Semeleer, Oduber, Sanders, 
Koolman, Croes, Vrolijk, de Lange 


Ta invita pa asisti na acto di condolencia y 
despedida, cual lo tuma lugar: 
Diasabra, 2 di Maart 2024, na Aurora Funeral Home di 
7:00pm pa 9:00pm. 


Cremasion lo tuma lugar na Manizales, Caldas - 
Colombia. 


Nos kier a pidi disculpa cu despues di condolencia y 
despedida, nos no ta ricibi bishita di condolencia na 
cas. 


Bou alanan di dios mi ta sigur mi 
refugio, mi forti, mi dios, den kende mi ta 
pone mi confiansa - Salmo 91 


Ludmilla Shamila Urseilla 
Benitez-Koolman 


Cariñosamente yama Sha of Shami 
08-Juni-1970 - 23-Februar-2024 
Propietaria di Sha Wheelz And More 


Mama: 
Winney Everon 
Tata: 
†Casper Koolman 


Casa: 
Anuar Benitez Mendoza 


Yuinan: 
Marshall Krozendijk 
Selimah Krozendijk 


Tata di su yiunan: Gregory Krozendijk 
Suegra: Ladys Mendoza 


Rumannan: 
Wendy Koolman y famia 
Veruschka y Dinouska Koolman-Mauricia 
Jorraine y Ivan werleman-Koolman y yiunan 
Jetzebellise Koolman y yiu 
Jereminia Koolman 


Sobrina/onan: 
Kimberly Werleman 
Raul Jr Lopez y Giselle De cuba Lopez 
Cherrylusha Lopez y pareha 
Emy Lacle y pareha 
Sean Lacle y pareha 
Jeadre Koolman 
Shaylee Croes 


Tanta y omonan: 
Miriam Everon 
†Sila y Bill Everon - Maduro 
†Vi Everon y †Irma Everon y yiu 
Walter y Jacqueline Everon-Luydens 
Gino y Griselda Everon – Koolman 
Mayra y Miguel Tromp-Everon 
Lourdes “Uchi“ y Charly De Cuba-Everon 
Marlyn y Osnie de Oliveira-Everon 
Chinto Koolman y famia 
Ina y Cosme Gomez-Koolman 
Anna y Jacobo Henriquez-Koolman 


Empleado: 
Walter Jr y Sra Nadine Everon - Solognier 
Richard realez Benites y pareha 


Madrina y padrinonan, ihanan, prima y primonan 
y demas famia: Koolman, Everon, Krozendijk, 
Benitez Mendoza, Lopez, Maduro, De cuba, 
Mauricia, Gomez, Henriquez, Werleman, Lacle, 
Croes, Tromp, Luydens, Solognier, Oduber, Sprott, 
Bergrok, Winterdal. 


Nos sincero disculpa si den nos tristeza nos pora 
lubida di menshona famia, amigo/a of conocir 
ta inivita famia, conocirnan, clientenan di Sha 
Wheelz and More pa entiero cu lo tuma lugar 
Diasabra 2 Maart 2024 saliendo for di Aurora pa 
Sha Wheelz and More 8:00 am y despues pa 
Aurora pa acto di entiero entre 9:00 am cu 12:00 
pm 


Despues di entiero famia no lo recibi bishita na 
cas. 
Preferibel bisti blanco of colornan alegre pa dia di 
entiero. 


